[pic] | EUROOPAN YHTEISÖJEN KOMISSIO | Bryssel 22.6.2007 KOM(2007) 356 lopullinen 2007/0122 (CNS) Ehdotus NEUVOSTON ASETUS ENIAC-yhteisyrityksen perustamisesta (komission esittämä) {SEK(2007) 851}{SEK(2007) 852} PERUSTELUT EHDOTUKSEN TAUSTA | Ehdotuksen perustelut ja tavoitteet Nanoelektroniikka on Euroopalle strategisesti merkittävä teknologian ala, jonka vaikutus teollisuuden kilpailukykyyn ja kasvuun tulee olemaan merkittävä. Nanoelektroniikka vahvistaa tärkeiden huipputeknologian valmistussektoreiden kehitystä tulevaisuudessa. Nämä sektorit ovat avain EU:n teolliseen vahvuuteen, ja niiden tutkimus- ja kehitystyöhön investoidaan vuosittain noin 20 miljardia euroa. Ne ovat merkittäviä innovaatioiden ja kasvun moottoreita ja ratkaisevan tärkeitä EU:n tulevan kilpailukyvyn ja yhteiskunnallisen kehityksen kannalta. Elektroniikkakomponenttien keskimääräinen arvo innovatiivisissa tuotteissa kasvaa, mikä lisää tuotteiden toiminnallisuutta ja älykkyyttä. EU kohtaa riskin kilpailukyvyn jatkuvasta heikentymisestä nanoelektroniikan alalla, mikä johtuu tutkimuspanostusten hajanaisuudesta, teknologian kasvavasta kompleksisuudesta ja maailman muiden alueiden aiheuttamista kilpailupaineista. Riskit eivät liity pelkästään uusien tuotteiden ja palvelujen lyhyen aikavälin mahdollisuuksiin, vaan innovaatiokyvyn menetykseen näillä sektoreilla, joiden lisäarvo- ja kasvupotentiaali on pitkällä aikavälillä suurin. Investointi tutkimukseen on myös välttämätöntä teknologisiin haasteisiin vastaamiseksi ja parhaiden tutkijoiden kannustamiseksi ja tukemiseksi. Euroopan yhteisön seitsemännen tutkimuksen, teknologian kehittämisen ja demonstroinnin puiteohjelman (2007–2013) täytäntöön panemiseksi toteutettavassa erityisohjelmassa ”Yhteistyö”[1] otetaan käyttöön yhteiset teknologia-aloitteet uutena tapana toteuttaa Euroopan tasolla toimivia julkisen ja yksityisen sektorin kumppanuuksia tutkimuksen alalla. Yhteiset teknologia-aloitteet kuvastavat EU:n vahvaa sitoutumista tutkimustoiminnan koordinointiin. Tavoitteena on päästä parempaan strategiseen fokusointiin tukemalla yhteisiä kunnianhimoisia tutkimusohjelmia aloilla, jotka ovat keskeisiä kilpailukyvyn ja kasvun kannalta. Tähän pyritään kokoamalla yhteen ja koordinoimalla EU:n tasolla riittävän mittavaa tutkimuskokonaisuutta hyödyntämällä kaikkia t&k-investointien lähteitä niin julkiselta kuin yksityiseltäkin sektorilta sekä sitomalla tutkimus ja innovointi tiiviimmin yhteen. Näin tuetaan eurooppalaisen tutkimusalueen toteuttamista ja Euroopan kilpailukykytavoitteiden saavuttamista. Yhteistyö-erityisohjelmassa nimetään nanoelektroniikka yhdeksi aloista, joilla yhteisestä teknologia-aloitteesta voisi olla erityisen paljon hyötyä. Yhteiset teknologia-aloitteet pohjautuvat ensisijaisesti eurooppalaisten teknologiayhteisöjen työhön. Muutamissa tapauksissa teknologiayhteisöt ovat kasvaneet niin kunnianhimoiseen laajuuteen, että ne edellyttävät mittavia julkisia ja yksityisiä resursseja voidakseen toteuttaa keskeisiä osia strategisista tutkimuslinjauksistaan. Yhteisistä teknologia-aloitteista ehdotetaan tehokasta tapaa vastata näiden teknologiayhteisöjen tarpeisiin. Tämän ehdotuksen tarkoituksena on perustaa yhteisyritys toteuttamaan yhteistä ENIAC-teknologia-aloitetta nanoelektroniikan alalla. ENIAC-teknologia-aloitteella pyritään luomaan yhteinen Euroopan laajuinen t&k-ohjelma, jonka avulla EU:n teollisuus voi saavuttaa maailman johtoaseman nanoelektroniikassa. Tämä teknologia-aloite yhdistää ensimmäisen kerran riittävän määrän kansallisia, EU:n ja yksityisiä resursseja yhtenäisiin, joustaviin ja tehokkaisiin oikeudellisiin puitteisiin. Se myös lisää t&k-investointien määrää Euroopassa tarjoamalla kannustimia teollisuudelle ja jäsenvaltioille niiden t&k-investointien kasvattamiseksi. Yleinen tausta Nanoelektroniikan liiketoimintaketjuun (joka sisältää valmistajien lisäksi myös suuren määrän liitännäisiä toimialoja, kuten laite- ja materiaalitoimittajat, suunnittelijat jne.) liittyvien markkinoiden koko on tällä hetkellä lähes 1 % maailmanlaajuisesta BKT:sta, ja niiden vuotuinen kasvuvauhti on kova (noin 15 %). Kuitenkin toimialat, joihin nanoelektroniikka vaikuttaa (kuten tietoliikenne, kuluttajatuotteet ja koulutus, multimediapalvelut, liikenne, terveydenhoito, turvallisuus, ympäristö), ovat yhdessä monta kertaa suuremmat (arvion mukaan noin 5 000 mrd €). Tämän muita aloja aktivoivan teknologian vipuvaikutuksen vuoksi tehokkaan EU-tason aloitteen vaikutus on merkittävä. Nanoeletroniikka on myös merkittävä sektori erityistä pätevyyttä vaativien työpaikkojen luojana ja kestävän kehityksen edistäjänä. Euroopalla on maailmassa johtavat valmiudet, mutta uhkana ovat Aasia ja Yhdysvallat, jos tuotannon laajentumista integroitujen piirien tulevien sukupolvien kehittämiseen ei tueta merkittävillä investoinneilla. Viimeisten kymmenen vuoden aikana eurooppalaisten tutkimusohjelmien ja Eureka-ohjelman panostukset ovat tukeneet merkittävästi mikro- ja nanoelektroniikan tutkimusta ja valmistusta niiden saamiseksi Euroopassa samalle tasolle globaalien kilpailijoiden kanssa. Ottaen huomioon tähän liittyvien kustannusten korkean tason ja käytettävissä olevien resurssien vähäisyyden, eri toimijoiden välinen koordinoitu lähestymistapa mahdollistaa sen, että Euroopan toimialat pysyvät johtoasemassa. On tärkeää, että tieteellisiin tavoitteisiin ja rahoituksen prioriteetteihin liittyvät synergiaedut vakiinnutetaan eurooppalaisessa tutkimus- ja kehitystyössä, jotta voidaan saavuttaa teollisen hyödyntämisen tulevaisuuden tavoitteet ja turvata kansalaisille parhaat mahdolliset edut. | Voimassa olevat aiemmat säännökset Ehdotuksen alalla ei ole voimassa olevia säännöksiä. | Johdonmukaisuus suhteessa unionin muuhun politiikkaan ja muihin tavoitteisiin Seitsemäs puiteohjelma on Euroopalle tärkeä lähtökohta. Se kuvastaa yksimielisyyttä siitä, että Euroopan on kaksinkertaistettava panostuksensa t&k-investointien lisäämiseksi ja tehostamiseksi, jotta siitä voisi tulla kilpailukykyinen ja dynaamiselle osaamiselle rakentuva talous. On erityisesti tarpeen pyrkiä parempaan strategiseen fokusointiin, kriittisen massan kokoamiseen keskeisillä tutkimusaloilla, tutkimuksen parempaan koordinointiin sekä tutkimuksen ja innovoinnin kiinteämpään yhdistämiseen. Tämän yhteisen teknologia-aloitteen toteuttaminen tukee suoraan Lissabonin kilpailukykytavoitteita sekä tutkimusmenoja koskevia Barcelonan tavoitteita. ENIAC-teknologia-aloitteen tulokset keskeisillä sovellusaloilla tukevat välillisesti myös EU:n muuta politiikkaa esimerkiksi ympäristön (seuranta ja hallinta), liikenteen (turvallisuus), energian (energiahuolto ja ohjausjärjestelmät) ja terveydenhoidon (menetelmät ja välineet) alalla. ENIAC-teknologia-aloitteessa otetaan etukäteen huomioon mahdolliset yleistä terveyttä, turvallisuutta, ympäristöä ja kuluttajia koskevat riskit yhteisön politiikkojen mukaisesti. Erityisesti eurooppalainen toimintasuunnitelma ”Nanotiede ja nanoteknologia: Toimintasuunnitelma Euroopalle 2005-2009” (KOM(2005) 243) ja kehittymässä olevia ja vastikään havaittuja terveysriskejä käsittelevän tiedekomitean (SCENIHR) työ luovat puitteet, joissa ENIAC-teknologia-aloite tulee toimimaan. ENIAC-yhteisyritys on vastuussa sellaisen Euroopan etua palvelevan tutkimus-, kehitys- ja innovaatio-ohjelman hallinnoinnista, joka katsotaan perustamissopimuksen 87 artiklan 3 kohdan b alakohdassa tarkoitetuksi Euroopan yhteistä etua palvelevaksi tärkeäksi hankkeeksi. Ehdotettu aloite on osa laajaa ja kunnianhimoista yhteisön strategiaa, jolla pyritään korjaamaan innovaatiovajetta. Strategiaan kuuluu muun muassa ehdotus perustaa uusi Euroopan teknologiainstituutti. | ASIANOMAISTEN OSAPUOLTEN KUULEMINEN JA VAIKUTUSTEN ARVIOINTI | Asianomaisten osapuolten kuuleminen | Kuulemismenettely, tärkeimmät kohderyhmät ja yleiskuvaus vastaajista Komission järjesti laajan kuulemismenettelyn ENIAC-teknologiayhteisön ja sen useiden työryhmien perustamisen jälkeen kesäkuussa 2004, jolloin kuultiin nanoelektroniikan alan sidosryhmiä sekä kansallisia viranomaisia, jotka olivat edustettuina 21 jäsenvaltion ja assosioituneiden maiden edustajista koostuvassa ”peilausryhmässä”. Nämä ryhmät kokoontuivat säännöllisesti yli kahden vuoden ajan. Tämän yhteisyrityksen kannalta olennaisia aiheita, kuten strategisia tutkimuslinjauksia, hallintorakennetta ja toiminnallisia näkökohtia, on käsitelty julkisesti ja niistä on keskusteltu keskeisissä tapahtumissa, kuten puolivuosittain pidettävissä ENIAC-foorumin kokouksissa, tietoteknologian IST-2006-konferenssissa (Helsinki) ja strategisten tutkimuslinjausten julkisissa esittelyissä syyskuussa 2005 ja 2006. Useissa erillisissä sidosryhmien kokouksissa oli mukana riippumaton konsultti, jonka tehtävänä oli aloitteen potentiaalisten vaikutusten arviointi pääasiassa poliittisten tavoitteiden ja tehokkuusetujen kannalta. Taloudellisten analyysien osalta kuulemisessa tukeuduttiin pitkälti markkinatietoihin ja erityisesti joulukuussa 2005 julkaistuun tutkimukseen, joka antoi tarkan kuvan tutkimuksen ja kehityksen tehokkuudesta eurooppalaisen teollisuuden kilpailukyvyn kasvattamiseksi nanoelektroniikan alalla ottaen huomioon maailmanlaajuiset suuntaukset ja ohjelmat. Riippumattomalle konsultille annettiin joulukuussa 2006 tehtäväksi arvioida aloitteen mahdollisia taloudellisia vaikutuksia. | Tiivistelmä vastauksista ja siitä, miten ne on otettu huomioon Erilaisten toimijoiden jatkuva osallistuminen aloitteen arviointiprosessiin merkitsi sitä, että otokset voitiin todeta luotettaviksi ja lausuntoja ja ehdotuksia voitiin kerätä jatkuvasti ja ottaa huomioon ehdotusta laadittaessa. | Asiantuntijatiedon kokoaminen ja käyttö | Lähteenä olleet tieteenalat ja asiantuntemuksen alat Nanoelektroniikan tutkimuksen ja kehityksen asiantuntijat olivat mukana laatimassa strategisia tutkimuslinjauksia. | Käytetyt menetelmät Asiantuntijat tapasivat erityisissä seminaareissa ja esittivät työnsä tuloksia julkisissa konferensseissa. | Tärkeimmät organisaatiot ja asiantuntijat, joita on kuultu Asiassa kuultiin tärkeimpiä eurooppalaisia puolijohdealalla toimivia yrityksiä sekä niiden alihankkijoita ja tuotteiden käyttäjiä. Samoin kuultiin alan johtavia eurooppalaisia tutkimusorganisaatioita. | Tiivistelmä saaduista ja huomioon otetuista asiantuntijalausunnoista Esiin ei ole tuotu sellaisia mahdollisesti vakavia riskejä, jotka voisivat johtaa peruuttamattomiin seurauksiin. | Vaikutusten arviointi Ehdotetulle asetukselle on tehty komissiossa vaikutusten arviointi, joka on ehdotuksen liitteenä. Sen tärkeimpiä päätelmiä on, että ENIAC-teknologia-aloite (a) mahdollistaa tutkimus- ja kehitystoiminnan ja infrastruktuurien kasvavien kustannusten jakamisen siten, että Eurooppa voi pysyä mukana kansainvälisessä kilpailussa, (b) tarjoaa mahdollisuuden päästä johtavaan asemaan puolijohdeteknologian sovellusten monialaistamisessa ja niiden soveltamisessa vaihtoehtoisille innovatiivisille markkinoille, (c) mahdollistaa läpimurtojen saavuttamisen elektroniikan suunnittelussa, niin että jatkuvasti kasvava kuilu teknologisesti saavutettavissa olevien ja taloudellisesti suunniteltavissa ja testattavissa olevien ratkaisujen välillä voidaan kuroa umpeen ja (d) tarjoaa eurooppalaisille PK-yrityksille tehokkaita ja suorituskykyisiä työkaluja innovaatioprosessien tukemiseksi. Yhteinen teknologia-aloite myös lisää yhteisön t&k-tuen vipuvaikutusta kansalliseen ja yksityiseen t&k-rahoitukseen ja tarjoaa t&k:lle ja innovoinnille nykyistä tehokkaammat ja luotettavammat puitteet, jotka vähentävät budjetteihin liittyvää epävarmuutta, tekevät menettelyistä sujuvampia ja lyhentävät sopimusten tekoon kuluvaa aikaa perustasovaihtoehtoon verrattuna. Tämä puolestaan laajentaa osallistumista ja lisää uusien osallistujien määrää t&k-toimissa. Hyötyä saadaan myös siitä, että ENIAC-teknologia-aloitteen kautta kansallista rahoitusta suunnataan yhteiseurooppalaisten menettelyjen ja työsuunnitelmien kautta. Näin päästään EU:n tasoisia panostuksia vastaavaan vaikuttavuuteen, joka on paljon suurempi kuin perustasovaihtoehdossa. | EHDOTUKSEN OIKEUDELLISET NÄKÖKOHDAT | Ehdotetun toimen lyhyt kuvaus Ehdotus koostuu neuvoston asetuksesta ENIAC-yhteisyrityksen perustamiseksi. | Oikeusperusta Ehdotuksen oikeusperusta on Euroopan yhteisön perustamissopimuksen 171 artikla. Yhteisyritys perustetaan yhteisön elimeksi, joten sen budjettia koskevan vastuuvapauden antaa Euroopan parlamentti[2] ottaen huomioon erityispiirteet, jotka johtuvat yhteisten teknologia-aloitteiden luonteesta julkisen ja yksityisen sektorin kumppanuuksina ja varsinkin yksityisen sektorin osallistumisesta. | Toissijaisuusperiaate Toissijaisuusperiaatetta sovelletaan, koska asia, jota ehdotus koskee, ei kuulu yhteisön yksinomaiseen toimivaltaan. | Ehdotuksen tavoitteita ei voida saavuttaa riittävällä tavalla pelkästään jäsenvaltioiden toimin seuraavista syistä: | Euroopan tutkimuskenttä on hajanainen, eikä se pysty tuottamaan vakuuttavia vastauksia Euroopan teollisuuden ja talouden kohtaamiin merkittäviin haasteisiin. Kansallisella tasolla on rinnakkain useita rahoitusohjelmia. Joissakin maissa nanoelektroniikan tutkimustoimet on hajautettu useisiin (joskus toisistaan irrallisiin) ohjelmiin, ja joissakin maissa ei ole mahdollista määrittää, onko kyseisellä alalla käynnissä merkityksellisiä toimia. Useissa maissa tarjotaan lisärahoitusta valtioiden välisen Eureka-järjestelmän kautta. Euroopan nykyinen hajanainen tilanne on tehoton ja tulokseton. Ilman keskitettyä ja yhtenäistä ohjelmaa Euroopan panostukset nanoelektroniikan tutkimukseen ovat jatkossakin hajanaisia ja heikosti strukturoituja. Edistystä kahlitsevat t&k-tavoitteiden koordinoinnin puute, toiminnan päällekkäisyydet, tarpeeton byrokratia ja rajallisen tutkimusrahoituksen epäoptimaalinen käyttö. Näin ollen yksittäisten jäsenvaltioiden toimet eivät ole ihanteellinen tapa ratkaista nanoelektroniikkasektorin valtavia haasteita. Mikään yksittäinen mekanismi ei myöskään pysty tulevina vuosina kokoamaan sellaista asiantuntemusta ja niitä rahoitusvälineitä, jotka ovat tarpeen johtavan aseman saavuttamiseksi maailmanlaajuisessa kilpailussa. Vahva julkisen ja yksityisen sektorin kumppanuus on tarpeen välttämättömien taloudellisten ja teknisten keinojen lisäämiseksi, jotta tämän sektorin jatkuvasti kiihtyvän innovaatiotahdin kompleksisuudessa voidaan pysyä mukana. | Ehdotuksen tavoitteet saavutetaan paremmin yhteisön toimilla seuraavista syistä. | Tuotetaan riittävän suuri kriittinen massa sitoutumalla aloitteeseen, jota teollisuus ja jäsenvaltiot tukevat vahvasti. Yhteisen teknologia-aloitteen odotetaan muodostuvan Euroopan painopisteeksi ja ulkoisen vuorovaikutuksen keskukseksi. Mobilisoidaan resursseja kansalliseen ja teollisuuden piiristä tulevaan rahoitukseen positiivisesti vaikuttavan EU-rahoituksen avulla. Sellaisen uuden välineen testaaminen teollisen tutkimuksen alalla, jonka avulla pystytään konkreettisesti myötävaikuttamaan Lissabonin strategian ja Barcelonan tavoitteiden toteutumiseen, kun kansallinen, yksityinen ja yhteisön rahoitus toimivat yhdessä. Tämän uuden välineen odotetaan onnistuessaan tulevan käyttöön muilla aloilla, joilla tarvitaan julkisen ja yksityisen sektorin kumppanuuksia. Osa kansallisesti rahoitettua tutkimusta ”yhteisöllistyy” ja tukee tällöin vahvasti eurooppalaisen tutkimusalueen kehitystä. Minimoidaan riskit siten, että EU pitää itsellään omaa rahoitusosuuttaan koskevan valvonnan ja varmistaa näin, että taloudelliset riskit ovat mahdollisimman pienet. Toteutetaan yhteinen teknologia-aloite kustannustehokkaasti kevyellä hallinnollisella infrastruktuurilla, jonka kustannuksiin teollisuus osallistuu ja joka huolehtii vain päätöksenteosta ja taloudellisia voimavaroja koskevista asioista. | Keskittämisvaikutus: keskitetään tutkimus- ja kehityslinjaukset tehokkaammin kuin nykyisissä hajautetuissa kansallisissa ohjelmissa ja kokoavissa Eureka-klustereissa. Ehdotuksen avulla voidaan rakentaa nanoelektroniikan alan eurooppalainen tutkimusalue. Joustavuuden lisääminen: tarjotaan mekanismi, jonka avulla saadaan liikkeelle ne jäsenvaltiot, jotka ovat valmiita toimimaan yhteisten tavoitteiden hyväksi joustavalla tavalla ja käytössä olevien resurssien mukaisesti, ja jonka avulla voidaan ripeästi mukautua alan nopeasti muuttuviin tarpeisiin ja helpottaa siten kriittisen massan muodostamista eurooppalaisessa nanoelektroniikan tutkimuksessa. Kansallisten toimien integrointi: pyritään tavoitteisiin, jotka on määritetty Euroopan tasolla kyseisen teknologiayhteisön strategisissa tutkimuslinjauksissa ja valitaan hankkeet yhteisen ja yhtenäisen eurooppalaisen prosessin sekä etukäteen julkaistujen perusteiden mukaisesti. Vipuvaikutus: tarjotaan sellaisia kannustimia teollisuudelle ja jäsenvaltioille, jotka houkuttelevat lisää kansallista tukea ja suurempaa teollisuuden piiristä tulevaa rahoitusta. Tämä edistää suoraan Barcelonan tavoitteiden toteutumista. Ohjelman tehokkuus: yhdistetään monikansallisten (Eureka) ja eurooppalaisten ohjelmien vahvuudet ja korjataan niiden heikkoudet. Erityisesti vältetään kansallisen rahoituksen epävarmuus (Eurekaan verrattuna) sekä arviointi- ja seurantamenettelyjen päällekkäisyydet. Yhteisten menettelyjen hyväksymisen pitäisi lyhentää sopimuksen tekoon kuluvaa aikaa ja vähentää lisäbyrokratian tarvetta. Taloudellinen tehokkuus: lyhennetään hankkeen käynnistämiseen kuluvaa aikaa, jolloin teollisuus voi toteuttaa hankkeita entistä nopeammin ja nopeuttaa tutkimustulosten tuloa markkinoille. Tuotekehityksen nopeutuu, menetettyjen markkinamahdollisuuksien määrä vähenee ja tuottavuus kasvaa. Nämä seikat voivat olla valtavia etuja yrityksille tilanteessa, jossa toimintamahdollisuudet kaventuvat. Taloudellinen vaikutus: saavutetaan teknologisia tavoitteita (johtava asema nanoelektroniikan alalla), menetelmistä tulee yksinkertaisempia ja tehokkaampia (pienemmät yleiskustannukset osallistujille ja tutkimusresurssien parempi keskittäminen) ja sopimuksen valmisteluun kuluva aika lyhenee (parempi kilpailukyky ja työpaikkojen lisääntyminen). | Turvallinen, integroitu ja vastuullinen lähestymistapa: Kaikkien sidosryhmien kokoaminen yhteen on vahva tae siitä, että kehityksessä otetaan etukäteen huomioon mahdolliset yleistä terveyttä, turvallisuutta, ympäristöä ja kuluttajia koskevat riskit. ENIAC-teknologia-aloite mahdollistaa satojen miljoonien suuruisten kansallisten varojen kohdistamisen yhteisesti sovittuihin strategisiin tutkimuslinjauksiin ja komission omaan strategiaan. Se antaa myös komissiolle mahdollisuuden vaikuttaa merkittävästi siihen, miten ja missä näitä kansallisia varoja käytetään. Tätä roolia komissiolla ei nykyisin ole. Yhteisen teknologia-aloitteen puitteissa tehtävää työtä ei tule katsoa Eurekan toimintojen siirroksi uuden sateenvarjon alle. Aloite on pikemminkin kaikkien sidosryhmien (EY, jäsenvaltiot ja teollisuus/tutkimus) kumppanuus, jonka tavoitteena on jatkuvasti etenevä ja todellinen, Euroopan tasolla toteutettava integraatio ja jossa samalla otetaan käyttöön uudenlainen ja vähemmän byrokraattinen hallintorakenne. | Näin ollen ehdotus on toissijaisuusperiaatteen mukainen. | Suhteellisuusperiaate Ehdotus on suhteellisuusperiaatteen mukainen seuraavista syistä: | Ehdotettu yhteisyritys on ainoa yksinkertainen vaihtoehto, joka vastaa tavoitteiden saavuttamiseen liittyviä rajoitteita ja vaatimuksia. Se tarjoaa rakenteen, jolla on jatkuvuutta ja oikeushenkilöllisyys ja joka muodostaa selkeät puitteet t&k-toimijoiden, kansallisten viranomaisten ja yhteisön yhteistyölle ja osallistumiselle julkisen ja yksityisen sektorin kumppanuuteen. | Kaikkien sidosryhmien osallistuminen on äärimmäisen tärkeää. Koska aloitteessa keskitytään taloudellisen kilpailukyvyn kannalta olennaisen tärkeisiin teollisiin tavoitteisiin, teollisuutta tarvitaan mukaan ohjaamaan tutkimuspainotusten ja innovaatiopolitiikan laatimista. Jäsenvaltioita tarvitaan kokoamaan kansallista rahoitusta, joka muodostaa pääosan alan julkisesta t&k-panostuksesta. Yhteisö taas on keskeisessä asemassa yhdentymisprosessin vetäjänä, joka tasapainottaa osallistujien eriäviä etuja ja seuraa asianmukaisesti yhteisön varojen käyttöä. Ehdotetulla toimella päästään EU:n tasolla riittävään integraatioon, mutta jätetään kuitenkin jäsenvaltioille joustovaraa osallistumisen suhteen. Ehdotuksessa jätetään mahdollisimman paljon päätösvaltaa kansalliselle tasolle. Tämä koskee esimerkiksi sitoutumista ehdotuspyyntöjen rahoittamiseen. Lisäksi avustussopimusten tekemiseen, kustannusilmoitusten käsittelyyn, maksatuksiin ja tarkastuksiin käytetään kansallisia menettelyjä aina kun se on mahdollista. Yhteisyrityksen päätöksentekorakenteesta sekä rahoitus- ja hallintomenettelyistä tulee virtaviivaisia, kun voidaan hyödyntää jo olemassa olevia kansallisen tason menettelyjä. Tällainen toteutustapa ei häiritse kansallisten hallintojen toimintaa, käyttää t&k-toimijoille tuttuja sopimusmalleja ja on erityisen kustannustehokas: juoksevien kulujen odotetaan olevan alle 1,5 prosenttia yhteisyrityksen t&k-toimien kokonaiskustannuksista. | Sääntelytavan valinta | Ehdotettu sääntelytapa: asetus. | Muut sääntelytavat eivät tule kyseeseen seuraavasta syystä: Sellaisen yrityksen perustaminen, johon yhteisö osallistuu, edellyttää neuvoston päätöstä. | TALOUSARVIOVAIKUTUKSET | Budjettiselvityksen mukaan ENIAC-yhteisyrityksen ensimmäistä toimikautta (vuoteen 2017 saakka) varten on varattava 450 miljoonaa euroa yhteisön rahoitusta, johon olisi sitouduttava 31. joulukuuta 2013 mennessä (jolloin seitsemäs puiteohjelma päättyy). Vuonna 2008 olisi sitouduttava ensimmäiseen 42,5 miljoonan euron määrään. | LISÄTIEDOT | Yksinkertaistaminen | Ehdotuksessa säädetään (EU:n tai kansallisten) viranomaisten hallintomenettelyiden ja yksityisten osapuolten hallintomenettelyiden yksinkertaistamisesta. | Tämänhetkisiin Eurekan puitteissa toteutettaviin monikansallisiin rahoitusjärjestelyihin verrattuna yhteisyrityksen menettelyt: o Poistavat budjettiin liittyvää epävarmuutta, sillä jäsenvaltioiden sitoumukset liitetään asetuksen piiriin. o Poistavat arvioinnin ja seurannan päällekkäisyyksiä. Nykyisin kansallisella tasolla sovelletaan erilaisia menettelyjä. o Mahdollistavat lyhyemmän sopimuksen tekoon kuluvan ajan. o Poistavat tarpeetonta byrokratiaa osallistujien välillä. | 1. 2007/0122 (CNS) Ehdotus NEUVOSTON ASETUS ENIAC-yhteisyrityksen perustamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 171 ja 172 artiklan, ottaa huomioon komission ehdotuksen[3], ottaa huomioon Euroopan parlamentin lausunnon[4], ottaa huomioon Euroopan talous- ja sosiaalikomitean lausunnon[5], sekä katsoo seuraavaa: (1) Euroopan yhteisön seitsemännestä tutkimuksen, teknologian kehittämisen ja demonstroinnin puiteohjelmasta (2007–2013) 18. päivänä joulukuuta 2006 tehdyllä Euroopan parlamentin ja neuvoston päätöksellä N:o 1982/2006/EY[6] (jäljempänä 'seitsemäs puiteohjelma') mahdollistetaan yhteisön osallistuminen pitkäkestoisiin julkisen ja yksityisen sektorin kumppanuuksiin perustamissopimuksen 171 artiklassa tarkoitettujen yhteisyritysten kautta toteutettavien yhteisten teknologia-aloitteiden muodossa. Nämä yhteiset teknologia-aloitteet rakentuvat jo kuudennessa puiteohjelmassa perustettujen eurooppalaisten teknologiayhteisöjen työlle ja ne kattavat omalla alallaan tiettyjä tutkimusnäkökohtia. Niiden tarkoituksena on yhdistää yksityisen sektorin investointeja ja eurooppalaista julkista rahoitusta, mukaan lukien seitsemännestä puiteohjelmasta saatavaa rahoitusta. (2) Euroopan yhteisön seitsemännen tutkimuksen, teknologian kehittämisen ja demonstroinnin puiteohjelman (2007–2013) täytäntöön panemiseksi toteutettavasta erityisohjelmasta Yhteistyö 19. päivänä joulukuuta 2006 tehdyssä neuvoston päätöksessä 971/2006/EY[7] (jäljempänä 'Yhteistyö-erityisohjelma') korostetaan tarvetta kunnianhimoisille yleiseurooppalaisille julkisen ja yksityisen sektorin kumppanuuksille keskeisten teknologioiden kehityksen nopeuttamiseksi. Tällaisia kumppanuuksia ovat suuret yhteisön tasoiset tutkimustoimet ja erityisesti yhteiset teknologia-aloitteet. (3) Lissabonin kasvu- ja työllisyysstrategiassa korostetaan tarvetta luoda suotuisat olosuhteet tietämykseen ja innovointiin kohdistuville investoinneille yhteisön kilpailukyvyn, kasvun ja työllisyyden edistämiseksi. (4) Neuvosto kannusti päätelmissään 25.–26.11.2004 komissiota kehittämään edelleen teknologiayhteisöjen ja yhteisten teknologia-aloitteiden käsitettä. Se tähdensi, että tällaisilla aloitteilla voidaan myötävaikuttaa yhteisön yleisen tutkimustoiminnan koordinointiin ja aikaansaada synergioita nykyisten ohjelmien (kuten EUREKA) kanssa, kun otetaan huomioon näiden merkittävä panos tutkimus- ja kehittämistoiminnan (t&k) kannalta. (5) Eurooppalaiset yhtiöt ja muut nanoelektroniikka-alalla toimivat tutkimus- ja kehittämisorganisaatiot perustivat kuudennessa puiteohjelmassa nanoelektroniikka-alan teknologiayhteisön (jäljempänä 'ENIAC-teknologiayhteisö'). ENIAC-teknologiayhteisössä laadittiin julkisen ja yksityisen sektorin sidosryhmien laajan kuulemisen pohjalta strategiset tutkimuslinjaukset. Strategisissa tutkimuslinjauksissa yksilöitiin painopisteet nanoelektroniikka-alalle ja suositeltiin toimintalinjoja alan yhteisille teknologia-aloitteille. (6) Nanoelektroniikkaa koskeva yhteinen teknologia-aloite on vastaus komission 6. huhtikuuta 2005 antamaan tiedonantoon "Eurooppalaisen tutkimusalueen rakentaminen osaamiseen perustuvan kasvun tueksi"[8] ja 20. heinäkuuta 2005 antamaan tiedonantoon "Yhteiset toimet kasvun ja työllisyyden hyväksi: yhteisön Lissabon-ohjelma"[9], joissa peräänkuulutetaan uusia ja kunnianhimoisempia julkisen ja yksityisen sektorin kumppanuuksia aloilla, jotka teollisuuden kanssa käydyn vuoropuhelun perusteella katsotaan erityisen tärkeiksi Euroopan kilpailukyvyn kannalta. (7) Nanoelektroniikkaa koskeva yhteinen teknologia-aloite vastaa myös kaikkialle ulottuvan tieto- ja viestintätekniikan tukemisen tarpeisiin, joita on yksilöity tammikuussa 2006 julkaistussa raportissa Creating an Innovative Europe. Raportissa myös kannatetaan ENIAC-teknologiayhteisön mallia, jossa kansallinen ja yhteisön rahoitus yhdistyvät selkeässä oikeudellisessa rakenteessa yhdenmukaistetulla ja yhteensovitetulla tavalla. (8) Nanoelektroniikkaa koskevan yhteisen teknologia-aloitteen tarkoitus on luoda kestävää julkisen ja yksityisen sektorin kumppanuutta sekä lisätä ja koota yhteen julkisia ja yksityisiä investointeja Euroopassa, millä tässä asetuksessa tarkoitetaan jäsenvaltioita ja seitsemänteen puiteohjelmaan assosioituneita maita. Nanoelektroniikkaa koskevalla yhteisellä teknologia-aloitteella pyritään myös resurssien ja rahoituksen koordinointiin ja synergioihin puiteohjelman, alan yritysten sekä kansallisten ja valtioiden välisten t&k-ohjelmien kesken, mikä osaltaan lujittaa Euroopan tulevaa kasvua, kilpailukykyä ja kestävää kehitystä. Tavoitteena olisi oltava myös yhteistyön edistäminen kaikkien sidosryhmien, kuten teollisuuden, kansallisten viranomaisten sekä tiedelaitosten ja tutkimuskeskusten välillä, minkä avulla tutkimustyötä voitaisiin koota yhteen ja kohdentaa. (9) Nanoelektroniikkaa koskevassa yhteisessä teknologia-aloitteessa olisi määriteltävä yhteinen tutkimusohjelma (jäljempänä 'tutkimusohjelma'), joka seuraa tiiviisti ENIAC-teknologiayhteisön laatimien strategisten tutkimuslinjausten suosituksia. Tässä tutkimusohjelmassa olisi yksilöitävä ja säännöllisesti ajantasaistettava tutkimuksen painopistealueet nanoelektroniikka-alan avainteknologioiden kehittämiseksi ja käyttöön ottamiseksi eri sovellusaloilla Euroopan kilpailukyvyn ja kestävän kehityksen lujittamiseksi sekä uusien markkinoiden ja yhteiskunnallisten sovellusten synnyn mahdollistamiseksi. (10) Nanoelektroniikkaa koskevalla yhteisellä teknologia-aloitteella olisi oltava seuraavat kaksi tavoitetta, jotka ovat tutkimusohjelman keskeinen sisällöllinen osa: laitteistojen integroitavuuden parantaminen ja koon pienentäminen sekä laitteistojen toiminnallisuuden lisääminen. Aloitteen olisi saatava aikaan uusia materiaaleja, laitteita ja prosesseja, arkkitehtuureja, innovatiivisia tuotantoprosesseja, käänteentekeviä suunnittelumenetelmiä sekä pakkaus- ja systematisointimenetelmiä. Sen tulisi saada aikaan innovatiivisia huipputeknologiasovelluksia tieto- ja viestintäteknologian, liikenteen, terveyden ja hyvinvoinnin, energiahuollon, ympäristön, turvallisuuden ja vapaa-ajan aloille. (11) Nanoelektroniikkaa koskevan yhteisen teknologia-aloitteen kunnianhimoisuus ja laajuus, tarvittavien taloudellisten ja teknisten resurssien mittakaava sekä tarve saavuttaa resurssien ja rahoituksen toimiva koordinaatio ja synergia edellyttävät yhteisön tason toimia. Tätä varten on tarpeen perustaa Euroopan yhteisön perustamissopimuksen 171 artiklan nojalla yhteisyritys (jäljempänä 'ENIAC-yhteisyritys') oikeussubjektiksi, joka vastaa nanoelektroniikkaa koskevan yhteisen teknologia-aloitteen toteuttamisesta. Seitsemännessä puiteohjelmassa (2007–2013) käynnistettyjen t&k-toimien asianmukaisen hallinnoinnin varmistamiseksi ENIAC-yhteisyritys olisi perustettava 31. joulukuuta 2017 saakka ulottuvaksi toimikaudeksi, jota voidaan pidentää. (12) ENIAC-yhteisyrityksen olisi oltava yhteisöjen perustama elin, jonka budjetin täytäntöönpanoa koskevan vastuuvapauden antaa neuvoston suosituksesta Euroopan parlamentti[10] ottaen huomioon erityispiirteet, jotka johtuvat yhteisten teknologia-aloitteiden luonteesta julkisen ja yksityisen sektorin kumppanuuksina ja varsinkin yksityisen sektorin osallistumisesta budjettiin. (13) ENIAC-yhteisyrityksen olisi hoidettava kansainvälisistä sopimuksista johtuvia sitoumuksia. Tätä varten sitä olisi pidettävä kansainvälisenä järjestönä seuraavissa säännöksissä tarkoitetussa merkityksessä: vesi- ja energiahuollon sekä liikenteen ja postipalvelujen alalla toimivien yksiköiden hankintamenettelyjen yhteensovittamisesta 31. päivänä maaliskuuta 2004 annetun Euroopan parlamentin ja neuvoston direktiivin 2004/17/EY[11] 22 artikla ja julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31. päivänä maaliskuuta 2004 annetun Euroopan parlamentin ja neuvoston direktiivin 2004/18/EY[12] 15 artikla. (14) ENIAC-yhteisyrityksen tavoitteet pyritään saavuttamaan kokoamalla yhteen yksityisen ja julkisen sektorin voimavaroja hankkeiden muodossa toteutettavien t&k-toimien tueksi. Tätä varten ENIAC-yhteisyrityksen olisi tutkimusohjelman osien toteuttamiseksi voitava järjestää kilpailuun perustuvia ehdotuspyyntöjä. T&k-toimissa olisi kunnioitettava seitsemännessä puiteohjelmassa sovellettavia eettisiä perusperiaatteita. (15) ENIAC-yhteisyritys ylläpitää ja edistää turvallista, kokonaisvaltaista ja vastuullista lähestymistapaa nanoelektroniikkaan noudattaen nanoelektroniikkateollisuudessa jo vakiintuneita korkeita turvallisuusstandardeja sekä yhteisön kansanterveys-, turvallisuus-, ympäristö- ja kuluttajapolitiikkaa[13],[14] ja eurooppalaista toimintasuunnitelmaa ”Nanotiede ja nanoteknologia: Toimintasuunnitelma Euroopalle 2005–2009"[15]. (16) ENIAC-yhteisyrityksen perustajaosakkaita olisi oltava Euroopan yhteisö, […jäsenvaltiot…] ja AENEAS-järjestö, joka edustaa nanoelektroniikka-alalla toimivia yrityksiä ja muita t&k-organisaatioita. ENIAC-yhteisyrityksen olisi oltava avoin uusille osakkaille. (17) ENIAC-yhteisyrityksen organisaatiota ja toimintaa koskevat säännöt olisi määriteltävä ENIAC-yhteisyrityksen yhtiöjärjestyksessä. (18) AENEAS on allekirjoittanut sitoumuksen, joka koskee osallistumista ENIAC-yhteisyrityksen perustamiseen tämän yhtiöjärjestyksessä määritellyllä tavalla. (19) T&k-toimet olisi katettava osittain yhteisön rahoitusosuudella ENIAC-yhteisyrityksessä. (20) ENIAC-yhteisyrityksen ehdotuspyyntöjen perusteella toteutettavien t&k-toimien julkisen rahoituksen olisi koostuttava ENIAC-osakasvaltioiden kansallisista rahoitusosuuksista ja ENIAC-yhteisyrityksen rahoitusosuudesta. ENIAC-yhteisyrityksen rahoitusosuuden olisi oltava tietty prosentuaalinen osuus hankkeiden osallistujien t&k-kustannuksista. Prosenttiosuuden olisi oltava sama kaikille osallistujille kaikissa ehdotuspyynnöissä. (21) ENIAC-yhteisyrityksen toimikaudella hankkeisiin osallistuvien t&k-organisaatioiden olisi tarjottava resursseja vähintään t&k-toimien julkisen kokonaisrahoituksen arvosta. (22) Selkeiden ja avointen työehtojen ja henkilöstön tasavertaisen kohtelun varmistamiseksi sekä erittäin ammattitaitoisen ja erikoistuneen tieteellisen ja teknisen henkilöstön saamiseksi ENIAC-yhteisyrityksen koko henkilöstöön olisi sovellettava Euroopan yhteisöjen virkamiehiin sovellettavia henkilöstösääntöjä ja Euroopan yhteisöjen muuhun henkilöstöön sovellettavia palvelussuhteen ehtoja (jäljempänä 'henkilöstösäännöt'). (23) Koska ENIAC-yhteisyrityksen ei ole tarkoitus tavoitella taloudellista voittoa, sen toimintakyky edellyttää, että ENIAC-yhteisyritykseen ja sen henkilöstöön sovelletaan Euroopan yhteisöjen erioikeuksia ja vapauksia koskevaa pöytäkirjaa. (24) Oikeushenkilönä ENIAC-yhteisyrityksen olisi vastattava toimistaan. Tarpeen mukaan Euroopan yhteisöjen tuomioistuimella olisi oltava toimivalta ratkaista yhteisyrityksen toiminnasta johtuvat mahdolliset riidat. (25) Komission ja ENIAC-yhteisyrityksen olisi raportoitava säännöllisesti Euroopan parlamentille ja neuvostolle yhteisyrityksen edistymisestä. (26) ENIAC-yhteisyrityksellä olisi oltava erilliset taloushallintoa koskevat säännöt, joista on neuvoteltu etukäteen komission kanssa ja joissa otetaan huomioon yhteisyrityksen toiminnan erityisvaatimukset, joita aiheutuu erityisesti tarpeesta yhdistää yhteisön rahoitusta ja kansallista rahoitusta t&k-toiminnan tukemiseksi tehokkaasti ja oikea-aikaisesti. Sääntöjen olisi nojauduttava periaatteisiin, joista säädetään Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 23 päivänä joulukuuta 2002 annetussa komission asetuksessa (EY, Euratom) N:o 2343/2002[16]. (27) Euroopan yhteisöjen taloudellisten etujen suojaamisesta 18. päivänä joulukuuta 1995 annetun neuvoston asetuksen (EY, Euratom) N:o 2988/95[17], komission paikan päällä suorittamista tarkastuksista ja todentamisista Euroopan yhteisöjen taloudellisiin etuihin kohdistuvien petosten ja muiden väärinkäytösten estämiseksi 11. päivänä marraskuuta 1996 annetun neuvoston asetuksen (Euratom, EY) N:o 2185/96[18] ja Euroopan petostentorjuntaviraston (OLAF) tutkimuksista 25. päivänä toukokuuta 1999 annetun Euroopan parlamentin ja neuvoston asetuksen (EY) N:o 1073/1999[19] mukaisesti olisi toteutettava asianmukaiset toimenpiteet väärinkäytösten ja petosten estämiseksi sekä ryhdyttävä tarvittaessa toimiin menetettyjen, aiheettomasti maksettujen tai väärin käytettyjen varojen perimiseksi takaisin. (28) Henkisen omaisuuden suojaamisessa olisi edistettävä tietämyksen luontia ja hyödyntämistä. (29) Komission ja ENIACin olisi toteutettava kaikki tarvittavat valmistelevat toimenpiteet ENIAC-yhteisyrityksen perustamista varten. (30) Koska ehdotetun toiminnan tavoitetta, eli ENIAC-yhteisyrityksen perustamista, ei voida riittävällä tavalla saavuttaa jäsenvaltioiden toimin johtuen tarvittavan oikeudellisen ja organisatorisen kehyksen puuttumisesta Euroopan tasolla, ja tavoite voidaan saavuttaa paremmin yhteisön tasolla, koska ainoastaan yhteisön toimin voidaan luoda sellainen oikeudellinen ja organisatorinen t&k-kehys, joka mahdollistaa t&k-toimijoiden, komission ja kansallisten hallitusten voimavarojen tehokkaan kokoamisen, yhteisö voi toteuttaa toimenpiteitä perustamissopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti asetuksessa ei ylitetä sitä, mikä on tarpeen näiden tavoitteiden saavuttamiseksi, ON ANTANUT TÄMÄN ASETUKSEN: 1 artikla Yhteisyrityksen perustaminen 1. Perustetaan nanoelektroniikka-alan yhteisen teknologia-aloitteen toteuttamiseksi perustamissopimuksen 171 artiklassa tarkoitettu yhteisyritys (jäljempänä "ENIAC-yhteisyritys") 31. päivään joulukuuta 2017 ulottuvaksi ajaksi. Tätä toimikautta voidaan pidentää muuttamalla tätä asetusta. 2. ENIAC-yhteisyritys on oikeushenkilö. Sillä on Euroopan yhteisön jäsenvaltioissa laajin niiden kansallisen lainsäädännön mukaan oikeushenkilöillä oleva oikeustoimikelpoisuus. Se voi hankkia ja luovuttaa irtainta ja kiinteää omaisuutta sekä esiintyä kantajana ja vastaajana oikeudenkäynneissä.Sitä on pidettävä direktiivin 2004/17/EY 22 artiklan c kohdan sekä direktiivin 2004/18/EY 15 artiklan c kohdan mukaisena kansainvälisenä järjestönä. 3. Yhteisyrityksen päätoimipaikka on Bryssel, Belgia. 4. ENIAC-yhteisyrityksen yhtiöjärjestys on tämän asetuksen liitteenä. 2 artikla Tavoitteet ENIAC-yhteisyritys myötävaikuttaa Euroopan yhteisön seitsemännen tutkimuksen, teknologian kehittämisen ja demonstroinnin puiteohjelman (2007–2013) täytäntöön panemiseen ja Euroopan yhteisön seitsemännen tutkimuksen, teknologian kehittämisen ja demonstroinnin puiteohjelman (2007–2013) täytäntöön panemiseksi toteutettavan Yhteistyö-erityisohjelman aihealueen ”Tieto- ja viestintäteknologia” täytäntöönpanemiseen. Sen tavoitteena on erityisesti: 2. määritellä ja toteuttaa tutkimusohjelma nanoelektroniikan keskeisen osaamisen kehittämiseksi eri sovellusaloilla Euroopan kilpailukyvyn ja kestävän kehityksen lujittamiseksi sekä uusien markkinoiden ja yhteiskunnallisten sovellusten syntymisen mahdollistamiseksi; 3. tukea tutkimusohjelman toteuttamiseksi tarvittavia toimia (jäljempänä 't&k-toimia') erityisesti myöntämällä rahoitusta kilpailuun perustuvien ehdotuspyyntöjen perusteella valittujen hankkeiden osallistujille; 4. edistää julkisen ja yksityisen sektorin välistä kumppanuutta, jolla pyritään käynnistämään ja yhdistämään yhteisön tasoisia, kansallisia ja yksityisiä toimia, lisäämään nanoelektroniikkaan kohdistuvien t&k-investointien kokonaismäärää ja edistämään yhteistyötä julkisen ja yksityisen sektorin välillä; 5. varmistaa nanoelektroniikkaa koskevan yhteisen teknologia-aloitteen tuloksellisuus ja jatkuvuus; 6. aikaansaada eurooppalaisen t&k-toimien synergiaa nanoelektroniikka-alalla, mukaan luettuna alalla parhaillaan valtioiden välisissä t&k-ohjelmissa (EUREKA) toteutettavan toiminnan vähittäinen liittäminen ENIAC-yhteisyritykseen. 3 artikla Osakkaat 1. ENIAC-yhteisyrityksen perustajaosakkaita ovat: 7. Euroopan yhteisö, jota edustaa komissio, 8. [ …jäsenvaltiot… ]; 9. AENEAS-järjestö (jäljempänä“AENEAS”). 2. Seuraavista voi tulla ENIAC-yhteisyrityksen osakkaita, mikäli ne hyväksyvät 2 artiklassa kuvatut tavoitteet: 10. muut jäsenvaltiot ja seitsemänteen puiteohjelmaan assosioituneet maat; 11. kaikki EU:n ulkopuoliset maat, muut kuin ehdokasvaltiot ja muut kuin assosioituneet maat (jäljempänä "kolmannet maat"), jotka harjoittavat t&k-politiikkaa tai –ohjelmia nanoelektroniikka-alalla; 12. mikä tahansa oikeushenkilö, joka pystyy osallistumaan huomattavalla rahoitusosuudella ENIAC-yhteisyrityksen tavoitteiden saavuttamiseen. 3. Perustajaosakkaita, joihin viitataan 1 kohdassa, ja uusia osakkaita, joihin viitataan 2 kohdassa, kutsutaan jäljempänä "osakkaiksi". 4. ENIAC-yhteisyritykseen liittyneistä jäsenvaltioista ja assosioituneista maista käytetään jäljempänä nimitystä "ENIAC-osakasvaltiot". 4 artikla Rahoituslähteet 1. ENIAC-yhteisyrityksen toiminta rahoitetaan osakkaiden rahoitusosuuksilla, jotka maksetaan erinä ja luontaissuorituksilla juoksevien kustannusten ja t&k-toimien kattamiseksi. 2. ENIAC-yhteisyrityksen juoksevat kustannukset rahoitetaan 31. joulukuuta 2017 päättyvällä ajanjaksolla seuraavasti: 13. AENEAS osallistuu joko enintään 20 miljoonan euron suuruisella määrällä tai enintään 1 %:n osuudella hankkeiden kokonaiskustannuksista, sen mukaan, kumpi määristä on suurempi, kuitenkin siten, että rahoituksen määrä on enintään 30 miljoonaa euroa, 14. yhteisön rahoitusosuus, joka on enintään 10 miljoonaa euroa, 15. ENIAC-osakasvaltioiden luontoissuoritukset. 3. T&k-toimet, joita ENIAC-yhteisyritys toteuttaa, rahoitetaan 31. joulukuuta 2017 päättyvällä ajanjaksolla seuraavasti: 16. yhteisön rahoitusosuus, joka on enintään 440 miljoonaa euroa hankkeiden rahoittamiseen, 17. ENIAC-osakasvaltioiden rahoitusosuudet, jotka ilmenevät vuotuisten sitoumusten muodossa ja suoritetaan suoraan t&k-hankkeisiin osallistuville tutkimus- ja kehittämisorganisaatioille, 18. tutkimus- ja kehittämisorganisaatioiden luontaissuoritukset, joilla ne hoitavat oman osansa hankkeiden kustannuksista. 4. Yhteisön enimmäisosuus ENIAC-yhteisyrityksen rahoituksesta on 450 miljoonaa euroa, joka suoritetaan Euroopan yhteisön seitsemännen tutkimuksen, teknologian kehittämisen ja demonstroinnin puiteohjelman (2007–2013) täytäntöön panemiseksi toteutettavan Yhteistyö-erityisohjelman aihealueen ”Tieto- ja viestintäteknologia” -määrärahoista. 5. Yhteisön rahoitusosuuteen liittyvistä järjestelyistä tehdään yleissopimus ja vuotuiset rahoitussopimukset yhteisön puolesta toimivan komission ja ENIAC-yhteisyrityksen välillä. 6. ENIAC-yhteisyrityksen osakkaiden rahoitusosuudet maksetaan erinä. 7. Kaikkien ENIAC-yhteisyrityksen muiden uusien osakkaiden kuin jäsenvaltioiden tai assosioituneiden maiden on suoritettava rahoitusosuus ENIAC-yhteisyritykselle. 5 artikla Toimielimet ENIAC-yhteisyrityksen toimielimet ovat: 19. hallintoneuvosto, 20. julkisten tahojen neuvosto, 21. teollisuus- ja tutkimuskomitea, 22. pääjohtaja. 6 artikla Taloushallintoa koskevat säännöt 1. ENIAC-yhteisyrityksen taloushallinnon sääntöjen on perustuttava varainhoidon puiteasetuksen periaatteisiin. Taloushallinnon säännöissä voidaan poiketa varainhoidon puiteasetuksen säännöistä, jos ENIAC-yhteisyrityksen toiminnan erityistarpeet sitä edellyttävät ja asiasta on etukäteen kuultu komissiota. 2. ENIAC-yhteisyrityksellä on omat sisäiset tarkastusvalmiudet. 7 artikla T&k-toimien rahoitus 1. ENIAC-yhteisyrityksen julkaisemien ehdotuspyyntöjen perusteella valittujen hankkeiden julkisen rahoituksen on koostuttava ENIAC-osakasvaltioiden kansallisista rahoitusosuuksista ja/tai ENIAC-yhteisyrityksen rahoitusosuudesta. 2. Yhteisön osuus ENIAC-yhteisyrityksen rahoituksesta käytetään kilpailuun perustuvien ehdotuspyyntöjen kautta rahoitettaviin t&k-toimiin. Tällaista rahoitusta voivat saada seuraavanlaiset oikeussubjektit: 23. ENIAC-osakasvaltioihin sijoittautuneet oikeussubjektit, jotka ovat tehneet tällaista hanketta koskevan avustussopimuksen vastaavien kansallisten viranomaisten kanssa ENIAC-yhteisyrityksen avustuksenmyöntämis-menettelyjen mukaisesti, 24. sellaiseen jäsenvaltioon tai assosioituneeseen maahan sijoittautuneet oikeussubjektit, joka ei ole ENIAC-yhteisyrityksen osakas. Tällaisessa tapauksessa kyseiset valtiot voivat toteuttaa hallinnollisia järjestelyjä ENIAC-yhteisyrityksen kanssa mahdollistaakseen niissä sijaitsevien yhtiöiden ja tutkimus- ja kehittämisorganisaatioiden osallistumisen. 3. ENIAC-yhteisyrityksen käynnistämissä ja julkaisemissa ehdotuspyynnöissä yksilöidään kunkin ehdotuspyynnön kokonaisbudjetti. Budjetissa ilmoitetaan määrät, joihin kukin ENIAC-osakasvaltio on sitoutunut kansallisella tasolla, ja ENIAC-yhteisyrityksen arvioitu rahoitusosuuden määrä. Ehdotuspyynnöissä on ilmoitettava niiden tavoitteisiin liittyvät ehdotusten arviointiperusteet. 4. ENIAC-yhteisyrityksen rahoitusosuus kunkin ehdotuspyynnön budjetissa on 55 % kokonaismäärästä, johon ENIAC-osakasvaltiot ovat sitoutuneet, ellei julkisten tahojen neuvosto yhteisön edustajan ehdotuksesta toisin päätä. 5. Ehdotuspyynnöissä ja ehdotusten arvioinnissa ja valinnassa noudatetaan seuraavia sääntöjä: 25. ENIAC-yhteisyrityksen käynnistämiin ehdotuspyyntöihin voivat osallistua ENIAC-osakasvaltioihin ja muihin Euroopan unionin jäsenvaltioihin tai assosioituneisiin maihin sijoittautuneet osallistujat. 26. Näiden ehdotuspyyntöjen yhteydessä hanke-ehdotuksia jättävissä osallistujien konsortioissa on oltava vähintään kolme toisistaan riippumatonta oikeussubjektia vähintään kolmesta ENIAC-osakasvaltiosta. 27. Arviointi- ja valintaprosessissa on varmistettava, että ENIAC-yhteisyrityksen julkisen rahoituksen myöntämisessä noudatetaan huippuosaamisen ja kilpailun periaatteita. 28. Ehdotusten arvioinnin jälkeen julkisten tahojen neuvosto asettaa ehdotukset paremmuusjärjestykseen käyttäen perustana selkeitä arviointiperusteita ja ehdotusten kokonaisvaikutusta ehdotuspyynnön tavoitteiden saavuttamiseen. 29. Julkisten tahojen neuvosto päättää käytettävissä olevien budjettien rajoissa ehdotusten valinnasta ja julkisen rahoituksen myöntämisestä valituille ehdotuksille, ottaen huomioon mahdolliset kansalliset kelpoisuusperusteet. Tämä päätös sitoo ENIAC-osakasvaltioita ilman muita arviointi- tai valintaprosesseja. 6. Hankkeiden rahoituksessa noudatetaan seuraavia sääntöjä: 30. ENIAC-yhteisyrityksen maksama rahoitusosuus hankkeiden osallistujille on tietty prosentuaalinen osuus hankkeen toteuttamisesta aiheutuvista kokonaiskustannuksista, sellaisina kuin avustussopimuksia tekevät rahoitusviranomaiset ne tarpeen mukaan määrittävät hankkeen toteuttamiselle. ENIAC-yhteisyritys määrittää vuosittain prosentuaalisen osuuden ja se voi olla enintään 16,7 %. Prosenttiosuus on sama kaikille osallistujille kaikissa ehdotuspyyntöjen perusteella valittavissa hankkeissa. 31. ENIAC-osakasvaltiot tekevät avustussopimuksia hankkeiden osallistujien kanssa niiden kansallisten sääntöjen, erityisesti kelpoisuusperusteiden ja muiden tarvittavien oikeudellisten ja taloudellisten vaatimusten, mukaisesti. ENIAC-osakasvaltioiden kansalliset rahoitusosuudet maksetaan soveltuvin osin suoraan hankkeiden osallistujille kansallisten avustussopimusten mukaisesti. ENIAC-osakasvaltioiden on pyrittävä parhaansa mukaan sovittamaan ajallisesti yhteen avustussopimusten tekeminen ja maksamaan kansalliset rahoitusosuutensa ilman viiveitä. 8 artikla Henkilöstösäännöt 1. ENIAC-yhteisyrityksen henkilöstöön ja pääjohtajaan sovelletaan Euroopan yhteisöjen virkamiehiin sovellettavia henkilöstösääntöjä, Euroopan yhteisöjen muuhun henkilöstöön sovellettavia palvelussuhteen ehtoja ja Euroopan yhteisöjen toimielinten näiden henkilöstösääntöjen ja palvelussuhteen ehtojen soveltamiseksi yhteisesti antamia sääntöjä. 2. ENIAC-yhteisyritys käyttää oman henkilöstönsä suhteen niitä valtuuksia, jotka on siirretty nimittävälle viranomaiselle Euroopan yhteisöjen virkamiehiin sovellettavissa henkilöstösäännöissä ja työsopimusten tekemiseen valtuutetulle viranomaiselle Euroopan yhteisöjen muuhun henkilöstöön sovellettavissa palvelussuhteen ehdoissa. 3. Hallintoneuvosto vahvistaa yhteisymmärryksessä komission kanssa tarvittavat täytäntöönpanosäännöt noudattaen Euroopan yhteisöjen virkamiehiin sovellettavien henkilöstösääntöjen 110 artiklassa ja Euroopan yhteisöjen muuhun henkilöstöön sovellettavissa palvelussuhteen ehdoissa säädettyjä menettelyjä. 4. Hallintoneuvosto voi vahvistaa sääntöjä, jotka mahdollistavat osakkaiden asiantuntijoiden lähettämisen tilapäisesti ENIAC-yhteisyrityksen palvelukseen. 9 artikla Erityisoikeudet ja -vapaudet ENIAC-yhteisyritykseen ja sen henkilöstöön sovelletaan Euroopan yhteisöjen erioikeuksia ja -vapauksia koskevaa pöytäkirjaa. 10 artikla Korvausvastuu 1. ENIAC-yhteisyrityksen sopimusperusteinen korvausvastuu määritellään kulloisiinkin sopimusmääräyksiin sovellettavassa lainsäädännössä. 2. Muuta kuin sopimukseen perustuvaa vastuuta koskevissa asioissa ENIAC-yhteisyrityksen on korvattava henkilöstönsä tehtäviään suorittaessaan aiheuttamat vahingot jäsenvaltioiden lainsäädännön yhteisten yleisten periaatteiden mukaisesti. 3. Kaikkien 1 ja 2 kohdassa tarkoitettuun vastuuseen liittyvien ENIAC-yhteisyrityksen maksujen ja niihin liittyvien kulujen ja kustannusten katsotaan olevan ENIAC-yhteisyrityksen menoja, jotka katetaan ENIAC-yhteisyrityksen varoista. 11 artikla Yhteisöjen tuomioistuimen toimivalta ja sovellettava lainsäädäntö 1. Yhteisöjen tuomioistuimella on toimivalta ratkaista asia: 32. kaikissa osakkaiden välisissä riidoissa, jotka koskevat tämän asetuksen ja/tai sen 1 artiklassa tarkoitetun yhtiöjärjestyksen sisältöä, 33. ENIAC-yhteisyrityksen tekemässä sopimuksessa olevan välityslausekkeen nojalla, 34. ENIAC-yhteisyritystä vastaan ja sen toimielinten päätösten johdosta nostetuissa kanteissa yhteisön perustamissopimuksen 230 ja 232 artiklassa määrätyin edellytyksin, 35. riita-asioissa, jotka koskevat ENIAC-yhteisyrityksen henkilöstön tehtäviään suorittaessaan aiheuttamien vahinkojen korvaamista. 2. Niiden kysymysten osalta, joista ei säädetä tässä asetuksessa tai yhteisön muissa säädöksissä, sovelletaan sen valtion lainsäädäntöä, jossa ENIAC-yhteisyrityksen kotipaikka sijaitsee. 12 artikla Raportointi, arvioinnit ja vastuuvapauden myöntäminen 1. Euroopan komissio laatii vuosittain Euroopan parlamentille ja neuvostolle raportin ENIAC-yhteisyrityksen edistymisestä. 2. Viimeistään 31. päivänä joulukuuta 2010 ja 31. päivänä joulukuuta 2015 komissio laatii riippumattomien asiantuntijoiden avustuksella väliarvioinnit ENIAC-yhteisyrityksestä. Arvioinnissa tarkastellaan ENIAC-yhteisyrityksen laadukkuutta, tuloksellisuutta ja edistymistä asetettujen tavoitteiden saavuttamisessa. Komissio toimittaa väliarviointien johtopäätökset ja niihin liittyvät huomautuksensa Euroopan parlamentille ja neuvostolle. 3. Komissio laatii viimeistään 31. päivänä maaliskuuta 2018 riippumattomien asiantuntijoiden avustuksella loppuarvioinnin ENIAC-yhteisyrityksestä. Loppuarvioinnin tulokset esitetään Euroopan parlamentille ja neuvostolle. 4. ENIAC-yhteisyrityksen budjetin täytäntöönpanoa koskevan vastuuvapauden antaa neuvoston suosituksesta Euroopan parlamentti menettelyllä, josta määrätään ENIAC-yhteisyrityksen taloushallinnon säännöissä. 13 artikla Osakkaiden taloudellisten etujen suojaaminen sekä petostentorjunta 1. ENIAC-yhteisyrityksen on varmistettava, että osakkaiden taloudelliset edut suojataan asianmukaisesti suorittamalla tai teettämällä tarvittavat sisäiset ja ulkopuoliset tarkastukset. 2. Väärinkäytösten sattuessa osakkailla on oikeus periä takaisin väärin käytetyt varat tai pienentää tai lykätä seuraavia maksusuorituksiaan ENIAC-yhteisyritykselle. 3. Petosten, lahjonnan ja muun laittoman toiminnan torjumiseksi sovelletaan asetusta (EY) N:o 1073/1999. 4. Komissio ja Euroopan yhteisöjen tilintarkastustuomioistuin voivat tarvittaessa tehdä paikan päällä tarkastuksia ENIAC-yhteisyrityksen antaman rahoituksen saajien ja sen jakamisesta vastaavien tahojen keskuudessa. Tätä tarkoitusta varten ENIAC-yhteisyrityksen on varmistettava, että sen avustus- ja muissa sopimuksissa annetaan komissiolle ja tilintarkastustuomioistuimelle oikeus suorittaa asianmukaista valvontaa ja asettaa sääntöjenvastaisuuksia todetessaan varoittavia ja oikeasuhteisia seuraamuksia. 5. Euroopan petostentorjuntavirastolla (OLAF) on yhteisyrityksen ja sen henkilöstön suhteen sama toimivalta kuin sillä on komission yksiköiden suhteen. Perustamisensa yhteydessä yhteisyritys liittyy Euroopan parlamentin, neuvoston ja komission 25. päivänä toukokuuta 1999 tekemään toimielinten väliseen sopimukseen Euroopan petostentorjuntaviraston (OLAF) sisäisistä tutkimuksista[20]. Hallintoneuvosto hyväksyy tämän liittymisen ja vahvistaa tarvittavat järjestelyt petostentorjuntaviraston suorittamien sisäisten tutkimusten helpottamiseksi. 14 artikla Luottamuksellisuus ENIAC-yhteisyrityksen on suojattava sellaiset arkaluontoiset tiedot, joiden paljastaminen voisi haitata osakkaiden etuja. 15 artikla Immateriaalioikeudet ENIAC-yhteisyritys vahvistaa tutkimustulosten levittämistä koskevat säännöt, joilla varmistetaan, että tämän asetuksen nojalla toteutetuissa t&k-toimissa tuotetut immateriaaliset oikeudet suojataan soveltuvin osin ja että tutkimustuloksia hyödynnetään ja levitetään. 16 artikla Valmistelutoimet Komission ja AENEASin on toteutettava kaikki tarvittavat valmistelevat toimenpiteet ENIAC-yhteisyrityksen perustamista varten siihen saakka kunnes sen toimielimet ovat täysin toimintakykyisiä. 17 artikla Isäntävaltion tuki ENIAC-yhteisyrityksen ja Belgian valtion välillä tehdään sopimus toimistotiloista, erioikeuksista ja vapauksista sekä muusta isäntävaltion ENIAC-yhteisyritykselle antamasta tuesta. 18 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja LIITE ENIAC-YHTEISYRITYKSEN YHTIÖJÄRJESTYS 1 artiklaNimi, kotipaikka, toimikausi, oikeushenkilöllisyys 1. Yhteisyrityksen nimi on “ENIAC-yhteisyritys". 2. Sen kotipaikka on Bryssel, Belgia. 3. ENIAC-yhteisyritys perustetaan päivänä, jona tämä yhtiöjärjestys julkaistaan Euroopan unionin virallisessa lehdessä , toimikaudeksi, joka päättyy 31. päivänä joulukuuta 2017. 4. Tätä toimikautta voidaan jatkaa muuttamalla yhtiöjärjestystä 22 artiklan säännösten mukaisesti ottaen huomioon ENIAC-yhteisyrityksen tavoitteiden saavuttamisessa tapahtunut edistyminen ja sillä edellytyksellä, että rahoituksen jatkuvuus on varmistettu. 5. ENIAC-yhteisyritys on oikeushenkilö. Yhteisyrityksellä on kaikissa Euroopan yhteisön jäsenvaltioissa laajin näiden valtioiden kansallisen lainsäädännön mukaan oikeushenkilöllä oleva oikeuskelpoisuus. Se voi hankkia ja luovuttaa irtainta ja kiinteää omaisuutta sekä esiintyä kantajana ja vastaajana oikeudenkäynneissä. 2 artikla Tavoitteet ja tehtävät 1. ENIAC-yhteisyrityksen tavoitteena on myötävaikuttaa Euroopan yhteisön seitsemännen tutkimuksen, teknologian kehittämisen ja demonstroinnin puiteohjelman (2007–2013) täytäntöön panemiseen ja Euroopan yhteisön seitsemännen tutkimuksen, teknologian kehittämisen ja demonstroinnin puiteohjelman (2007–2013) täytäntöön panemiseksi toteutettavan Yhteistyö-erityisohjelman aihealueen ”Tieto- ja viestintäteknologia” täytäntöönpanemiseen. Sen tavoitteena on erityisesti: 36. määritellä ja toteuttaa tutkimusohjelma nanoelektroniikan keskeisen osaamisen kehittämiseksi eri sovellusaloilla Euroopan kilpailukyvyn ja kestävän kehityksen lujittamiseksi sekä uusien markkinoiden ja yhteiskunnallisten sovellusten synnyn mahdollistamiseksi. Tutkimusohjelman toteuttamiseen tähtääviä toimia kutsutaan jäljempänä 't&k-toimiksi'; 37. tukea t&k-toimien toteuttamista erityisesti myöntämällä rahoitusta kilpailuun perustuvien ehdotuspyyntöjen perusteella valittujen hankkeiden[21]osallistujille; 38. edistää julkisen ja yksityisen sektorin välistä kumppanuutta, jolla pyritään käynnistämään ja yhdistämään yhteisön tasoisia, kansallisia ja yksityisiä pyrkimyksiä lisätä nanoelektroniikan t&k-investointien määrää ja edistää julkisen ja yksityisen sektorin yhteistyön kehittymistä; 39. varmistaa nanoelektroniikkaa koskevan yhteisen teknologia-aloitteen tuloksellisuus ja jatkuvuus; 40. aikaansaada eurooppalaisen t&k-toimintojen synergiaa ja koordinointia nanoelektroniikka-alalla, mukaan luettuna alalla parhaillaan valtioiden välisissä t&k-ohjelmissa (Eureka) toteutettavan toiminnan vähittäinen liittäminen ENIAC-yhteisyritykseen. 2. ENIAC-yhteisyrityksen päätehtävät ovat seuraavat: 41. varmistaa nanoelektroniikkaa koskevan yhteisen teknologia-aloitteen perustaminen ja kestävä hallinnointi, 42. määritellä ja tarpeen mukaan päivittää 13 artiklassa tarkoitettu monivuotinen strateginen suunnitelma, tutkimusohjelma mukaan luettuna, 43. määritellä ja toteuttaa 13 artiklassa tarkoitetut vuotuiset toteutussuunnitelmat monivuotisen strategisen suunnitelman täytäntöön panemiseksi. 44. ,käynnistää ehdotuspyyntöjä, arvioida ehdotuksia ja rahoittaa avoimin, selkein ja tehokkain menettelyin valittuja hankkeita käytettävissä olevien varojen puitteissa, 45. kehittää tiivistä yhteistyötä ja varmistaa koordinaatio eurooppalaisten, kansallisten ja monikansallisten toimien, elinten ja sidosryhmien kanssa ja sitä kautta edistää hedelmällistä innovaatioympäristöä Euroopassa ja parantaa tutkimus- ja kehittämistyön tulosten synergioita ja hyödyntämistä nanoelektroniikka-alalla, 46. valvoa ENIAC-yhteisyrityksen tavoitteiden saavuttamista ja tehdä tarvittavia tarkistuksia sen toteuttamisen aikana tapahtuneen kehityksen perusteella, 47. hallinnoida luottamuksellisuusvelvoitteiden rajoissa ENIAC-yhteisyrityksen toimia koskevaa tiedonvälitystä ja viestintää, 48. julkaista hankkeita koskevaa tietoa, mukaan luettuina osallistujien nimet ja ENIAC-yhteisyrityksen rahoitusosuuden määrä; 49. harjoittaa muuta toimintaa, jota tarvitaan 1 kohdassa tarkoitettujen tavoitteiden saavuttamiseen. 3 artikla Osakkaat 1. ENIAC-yhteisyrityksen perustajaosakkaita (jäljempänä ’perustajaosakkaat’) ovat: 50. Euroopan yhteisö, jota edustaa komissio, 51. [… jäsenvaltiot …], 52. AENEAS-järjestö (jäljempänä “AENEAS”), Ranskan valtion lainsäädännön alaisuuteen rekisteröity järjestö (rekisterinumero ….), jonka rekisteröity toimipaikka on Pariisissa (Ranskassa) ja joka toimii yritysten ja muiden tutkimus- ja kehittämistyöhön liittyvien toimijoiden edustajana Euroopan nanoelektroniikka-alalla. 2. Seuraavista voi tulla ENIAC-yhteisyrityksen osakkaita, mikäli ne hyväksyvät 2 artiklan 1 kohdassa kuvatut tavoitteet: 53. muut jäsenvaltiot ja seitsemänteen puiteohjelmaan assosioituneet maat, 54. kaikki EU:n ulkopuoliset maat, muut kuin ehdokasvaltiot ja muut kuin assosioituneet maat (jäljempänä ’kolmannet maat’), jotka harjoittavat t&k-politiikkaa tai -ohjelmia nanoelektroniikka-alalla, 55. mikä tahansa muu oikeussubjekti, joka kykenee osallistumaan huomattavalla rahoitusosuudella ENIAC-yhteisyrityksen tavoitteiden saavuttamiseen. 3. Perustajaosakkaita ja 2 kohdassa tarkoitettuja uusia osakkaita kutsutaan jäljempänä ’osakkaiksi’. 4. Jäsenvaltioita ja assosioituneita maita, jotka ovat ENIAC-yhteisyrityksen osakkaita, kutsutaan jäljempänä ’ENIAC-osakasvaltioiksi’. Kukin ENIAC-osakasvaltio nimittää edustajansa ENIAC-yhteisyrityksen toimielimiin ja osoittaa kansallisen yksikön tai kansalliset yksiköt, jo(t)ka vastaa(vat) sen velvoitteista ENIAC-yhteisyrityksen toimien toteuttamisen suhteen. 5. ENIAC-osakasvaltioita ja komissiota kutsutaan jäljempänä ENIAC-yhteisyrityksen ’julkisiksi tahoiksi’. 4 artikla Osakkaaksi liittyminen ja osakkuuden muutokset 1. ENIAC-yhteisyrityksen uutta osakkuutta koskevat hakemukset osoitetaan hallintoneuvostolle 6 artiklan 2 kohdan ja sen (a) alakohdan mukaisesti. 2. Euroopan unionin jäsenvaltioista tai assosioituneista maista, jotka eivät ole ENIAC-yhteisyrityksen perustajaosakkaita, tulee osakkaita niiden ilmoitettua hallintoneuvostolle kirjallisesti tämän yhtiöjärjestyksen ja kaikkien muiden ENIAC-yhteisyrityksen toimintaa ohjaavien säännösten hyväksymisestä. 3. Hallintoneuvosto käsittelee ENIAC-yhteisyrityksen osakkuutta koskevat kolmansien maiden hakemukset ja antaa komissiolle asiaa koskevan suosituksen. Komissio voi ehdottaa tämän asetuksen muuttamista kolmannen maan liittymisen yhteydessä, mikäli neuvottelut ENIAC-yhteisyrityksen kanssa on saatettu onnistuneesti päätökseen. 4. Muiden oikeussubjektien liittymistä koskevat hallintoneuvoston päätökset tai kolmansien maiden liittymistä koskevat hallintoneuvoston suositukset on tehtävä ottaen huomioon hakijan merkityksellisyys ja mahdollinen lisäarvo ENIAC-yhteisyrityksen tavoitteiden saavuttamisen kannalta. 5. Osakas voi erota ENIAC-yhteisyrityksestä. Eroaminen tulee voimaan peruuttamattomasti kuuden kuukauden kuluttua eroamisilmoituksen antamisesta muille osakkaille, minkä jälkeen entinen osakas vapautetaan kaikista muista velvoitteista kuin niistä, jotka sillä oli jo ennen eroamista. 5 artikla ENIAC-yhteisyrityksen toimielimet ENIAC-yhteisyrityksen toimielimiä ovat: 56. hallintoneuvosto, 57. julkisten tahojen neuvosto, 58. teollisuus- ja tutkimuskomitea, 59. pääjohtaja. 6 artikla Hallintoneuvosto 1. Kokoonpano ja päätöksentekoprosessi 60. Hallintoneuvosto koostuu ENIAC-yhteisyrityksen osakkaiden edustajista ja teollisuus- ja tutkimuskomitean puheenjohtajasta. 61. Kukin ENIAC-yhteisyrityksen osakas nimittää omat edustajansa ja päävaltuutetun, joka käyttää osakkaan äänioikeutta hallintoneuvostossa. Teollisuus- ja tutkimuskomitean puheenjohtajalla ei ole äänioikeutta. 62. AENEASin ja julkisten tahojen äänioikeudet ovat samat ja muodostavat yhteensä vähintään 90 % kaikista äänistä. Lähtötilanteessa äänioikeudet jakautuvat seuraavasti: AENEASilla on 50 % ja julkisilla tahoilla 50 %. 63. Äänien jakautuminen julkisille tahoille määritellään vuosittain suhteessa siihen rahoituksen määrään, jonka ne ovat osoittaneet hankkeille kahden viimeksi kuluneen tilivuoden aikana. Komissiolla on vähintään 10 % äänistä. 64. Ensimmäisenä tilivuotena ja sen jälkeen kaikkina sellaisina tilivuosina, joita edeltävänä tilivuotena enintään kaksi ENIAC-osakasvaltiota on varannut julkisia varoja hankkeille, komissio saa kolmasosan julkisille tahoille kuuluvista äänistä. Jäljelle jäävät kaksi kolmasosaa jaetaan tasan ENIAC-osakasvaltioiden kesken. 65. Sellaisten uusien osakkaiden äänioikeuksista, jotka eivät ole Euroopan unionin jäsenvaltioita tai assosioituneita maita, päättää hallintoneuvosto ennen kyseisen osakkaan liittymistä ENIAC-yhteisyritykseen. 66. Päätökset tehdään vähintään 75 %:n äänten enemmistöllä, ellei yhtiöjärjestyksessä nimenomaan toisin mainita. Yhteisöllä on veto-oikeus kaikkiin päätöksiin, jotka hallintoneuvosto tekee sen rahoitusosuuden käytöstä, tämän yhtiöjärjestyksen muutoksista ja ENIAC-yhteisyrityksen taloushallinnon säännöistä. 67. Edustajat eivät ole henkilökohtaisesti korvausvastuussa toimista, joita he tekevät edustajan ominaisuudessa hallintoneuvostossa. 2. Asema ja tehtävät Hallintoneuvostolla on yleinen vastuu ENIAC-yhteisyrityksen toiminnasta ja se valvoo sen toimien toteuttamista. Hallintoneuvoston tehtävänä on erityisesti: 68. arvioida osakkuushakemukset ja tehdä osakkuuden muuttamista koskevia päätöksiä tai suosituksia 4 artiklan mukaisesti, 69. päättää osakkuuden irtisanomisesta, jos osakas ei täytä velvoitteitaan eikä ole korjannut tilannetta pääjohtajan asettaman kohtuullisen ajan kuluessa, sanotun kuitenkaan rajoittamatta perustamissopimuksen määräysten soveltamista, joilla varmistetaan yhteisön oikeuden noudattaminen, 70. hyväksyä ENIAC-yhteisyrityksen taloushallinnon säännöt tämän yhtiöjärjestyksen 12 artiklan mukaisesti, 71. vahvistaa yhtiöjärjestykseen ehdotetut muutokset 22 artiklan mukaisesti, 72. hyväksyä monivuotinen strateginen suunnitelma ja siihen sisältyvä tutkimusohjelma, 73. valvoa ENIAC-yhteisyrityksen toimintaa yleisesti, 74. valvoa monivuotisen strategisen suunnitelman toteuttamisen edistymistä, 75. hyväksyä vuotuinen toteutussuunnitelma ja vuosibudjetti, mukaan luettuna henkilöstötaulukko, 76. hyväksyä vuotuinen toimintakertomus sekä vuotuinen tilinpäätös ja tase, 77. nimittää, erottaa tai korvata pääjohtaja, opastaa häntä ja valvoa hänen suoriutumistaan tehtävistään, 78. vastata riittävistä varotoimista komission asetuksen (EY, Euratom) N:o 1605/2002 185 artiklan 3 kohdan mukaisesti komission sisäiselle tarkastajalle, 79. vahvistaa tarvittavat henkilöstösääntöjen täytäntöönpanotoimenpiteet 17 artiklan mukaisesti, 80. perustaa tarpeen mukaan komiteoita tai työryhmiä erityistehtäviä varten, 81. vahvistaa työjärjestyksensä tämän artiklan 3 kohdan mukaisesti, 82. jakaa tehtävät, joita ei ole nimenomaisesti annettu ENIAC-yhteisyrityksen minkään muun toimielimen suoritettavaksi. 3. Työjärjestys 83. Hallintoneuvosto kokoontuu vähintään kaksi kertaa vuodessa yleensä ENIAC-yhteisyrityksen kotipaikassa. 84. Hallintoneuvoston kokouksia johtaa teollisuus- ja tutkimuskomitean puheenjohtaja. 85. Jollei hallintoneuvosto toisin päätä, pääjohtaja osallistuu kokouksiin. 86. Komissio kutsuu kokoukset koolle siihen saakka kunnes hallintoneuvosto on vahvistanut oman työjärjestyksensä. 87. Hallintoneuvosto on päätösvaltainen, kun edustettuina ovat komissio, AENEAS ja vähintään kolme ENIAC-osakasvaltiota. 7 artikla Julkisten tahojen neuvosto 1. Kokoonpano ja päätöksentekoprosessi 88. Julkisten tahojen neuvosto koostuu ENIAC-yhteisyrityksen julkisista tahoista. 89. Jokainen julkinen taho nimittää omat edustajansa ja päävaltuutetun, joka käyttää äänioikeutta julkisten tahojen neuvostossa. 90. Kolmasosa julkisten tahojen neuvoston äänioikeuksista annetaan yhteisölle; kaksi kolmasosaa annetaan julkisten tahojen neuvoston muille jäsenille vuosittain samassa suhteessa kuin ne ovat osallistuneet ENIAC-yhteisyrityksen toiminnan rahoitukseen kyseisenä vuonna 10 artiklan 5 kohdan mukaisesti sillä rajoituksella, että jäsen ei voi saada yli 50 %:a kokonaisäänioikeuksista tässä neuvostossa. 91. Mikäli enintään kolme ENIAC-osakasvaltiota on ilmoittanut pääjohtajalle rahoitusosuutensa 10 artiklan 5 kohdan mukaisesti, yhteisö saa kolmasosan äänistä ja kaksi kolmasosaa jaetaan tasan ENIAC-osakasvaltioiden kesken. 92. Päätökset tehdään vähintään 60 %:n osuudella kaikista äänistä. 93. Yhteisön edustajalla on veto-oikeus kaikissa asioissa, jotka koskevat sen rahoitusosuuden käyttöä ENIAC-yhteisyrityksessä. 2. Asema ja tehtävät Julkisten tahojen neuvosto: 94. varmistaa, että tasapuolisuuden ja avoimuuden periaatteita sovelletaan asianmukaisesti julkisten varojen osoittamisessa hankkeiden osallistujille, 95. hyväksyy teollisuus- ja tutkimuskomitean ehdotusten perusteella vuotuisen työohjelman, mukaan luettuina ehdotuspyyntöihin varattavat budjetit, 96. hyväksyy ehdotuspyyntöjen, ehdotusten arvioinnin ja valinnan sekä hankkeiden valvonnan menettelysäännöt, 97. päättää yhteisön edustajan ehdotuksesta ENIAC-yhteisyrityksen rahoitusosuudesta ehdotuspyyntöjen budjeteissa, 98. hyväksyy ehdotuspyyntöjen käynnistämisen, 99. hyväksyy sellaisten hanke-ehdotusten valinnan, jotka saavat ehdotuspyyntöjen perusteella julkisia varoja, 100. päättää yhteisön edustajan ehdotuksesta 16 artiklan 5 kohdan a alakohdassa tarkoitetusta ENIAC-yhteisyrityksen myöntämästä prosentuaalisesta rahoitusosuudesta ehdotuspyyntöjen perusteella valittujen hankkeiden osallistujille tiettynä vuonna, 101. vahvistaa työjärjestyksensä tämän artiklan 3 kohdan mukaisesti. 3. Työjärjestys 102. Julkisten tahojen neuvosto kokoontuu vähintään kaksi kertaa vuodessa yleensä ENIAC-yhteisyrityksen kotipaikassa. 103. Julkisten tahojen neuvosto valitsee puheenjohtajansa. 104. Komissio kutsuu kokoukset koolle siihen saakka kunnes julkisten tahojen neuvosto on vahvistanut oman työjärjestyksensä. 105. Julkisten tahojen neuvosto on päätösvaltainen, kun edustettuina ovat komissio ja vähintään kolme ENIAC-osakasvaltiota. 8 artikla – Teollisuus- ja tutkimuskomitea 1. Kokoonpano 106. AENEAS nimittää teollisuus- ja tutkimuskomitean jäsenet. 107. Teollisuus- ja tutkimuskomitea koostuu enintään 25 jäsenestä. 2. Asema ja tehtävät Teollisuus- ja tutkimuskomitea: 108. laatii luonnoksen monivuotiseksi strategiseksi suunnitelmaksi, mukaan luettuina tutkimusohjelma ja sen päivitykset, ja toimittaa sen hallintoneuvoston hyväksyttäväksi, 109. laatii luonnoksen vuotuiseksi työohjelmaksi, mukaan luettuina ehdotukset ENIAC-yhteisyrityksen ehdotuspyyntöjen sisällöksi, 110. laatii ENIAC-yhteisyrityksen teknologia-, tutkimus- ja innovointistrategiaa koskevia ehdotuksia, 111. laatii ehdotuksia toimiksi, jotka koskevat avointen innovaatioympäristöjen luomista, pk-yritysten osallistumisen edistämistä, standardien kehittämistä läpinäkyvällä ja osallistumiselle avoimella tavalla, kansainvälistä yhteistyötä, tiedottamista ja suhdetoimintaa, 112. neuvoo muita toimielimiä kaikissa asioissa, jotka liittyvät tutkimus- ja kehittämisohjelmien suunnitteluun ja toimintaan, kumppanuuksien edistämiseen ja voimavarojen kokoamiseen Euroopassa ENIAC-yhteisyrityksen tavoitteiden saavuttamiseksi, 113. nimittää tarpeen mukaan työryhmiä edellä kuvattujen tehtävien suorittamiseksi komitean yhden tai useamman jäsenen yleisen koordinoinnin alaisuudessa, 114. vahvistaa työjärjestyksensä tämän artiklan 3 kohdan mukaisesti. 3. Työjärjestys 115. Teollisuus- ja tutkimuskomitea kokoontuu vähintään kaksi kertaa vuodessa. 116. Teollisuus- ja tutkimuskomitea valitsee puheenjohtajansa. 117. AENEAS kutsuu kokoukset koolle siihen saakka kunnes teollisuus- ja tutkimuskomitea on vahvistanut oman työjärjestyksensä. 9 artikla – Pääjohtaja 1. Pääjohtaja vastaa ENIAC-yhteisyrityksen päivittäisestä johtamisesta ja on sen laillinen edustaja. Hän suorittaa tehtävänsä riippumattomasti ja on vastuuvelvollinen hallintoneuvostolle. Pääjohtaja käyttää henkilöstön suhteen ENIAC-yhteisyrityksen perustamisesta annetun neuvoston asetuksen 8 artiklan 2 kohdassa tarkoitettuja valtuuksia. 2. Pääjohtajan nimittää hallintoneuvosto komission esittämästä ehdokasluettelosta enintään kolmen vuoden kaudeksi. Hallintoneuvoston tehtyä arvioinnin pääjohtajan toiminnasta se voi jatkaa tämän toimikautta kerran enintään neljällä vuodella. 3. Pääjohtajan asema ja tehtävät: 118. laatia vuotuinen toteutussuunnitelma ja vuosibudjetti yhteistyössä teollisuus- ja tutkimuskomitean kanssa ja toimittaa ne hallintoneuvoston hyväksyttäviksi, 119. huolehtia kaikkien sellaisten toimien organisoinnista ja täytäntöönpanosta, joita tarvitaan vuotuisen toteutussuunnitelman täytäntöönpanoon tämän yhtiöjärjestyksen ja sen sääntöjen sekä hallintoneuvoston ja julkisten tahojen neuvoston myöhemmin tekemien päätösten puitteissa, 120. laatia vuotuinen toimintakertomus sekä vuotuinen tilinpäätös ja tase ja toimittaa ne hallintoneuvoston hyväksyttäviksi, 121. tehdä ENIAC-yhteisyrityksen sisäistä toimintaa koskevia ehdotuksia hallintoneuvoston hyväksyttäviksi, 122. tehdä ENIAC-yhteisyrityksen ehdotuspyyntöjen ja saatavien hanke-ehdotusten arviointi- ja valintaprosessien menettelysääntöjä koskevia ehdotuksia julkisten tahojen neuvoston hyväksyttäviksi, 123. johtaa ehdotuspyyntöjen käynnistämistä, hanke-ehdotusten arviointi- ja valintaprosessia ja valittujen hankkeiden avustussopimusneuvotteluja sekä hankkeiden myöhempää säännöllistä valvontaa ja seurantaa julkisten tahojen neuvoston antamien valtuuksien puitteissa, 124. tehdä avustussopimuksia t&k-toimien toteuttamiseksi 14 ja 15 artiklassa tarkoitetulla tavalla sekä ENIAC-yhteisyrityksen toiminnan kannalta tarpeellisia palvelu- ja tavarahankintasopimuksia 16 artiklassa tarkoitetulla tavalla, 125. hyväksyä ENIAC-yhteistyöyritykselle koituvat maksut, 126. määrittää ja toteuttaa toimenpiteet ja toimet, jotka ovat tarpeen sen arvioimiseksi, miten ENIAC-yhteisyritys on edistynyt sen tavoitteiden saavuttamisessa, mukaan luettuina riippumattomat valvonta- ja tarkastustoimet ENIAC-yhteisyrityksen tehokkuuden ja tuloksellisuuden arvioimiseksi, 127. organisoida hankekatsauksia ja teknisiä tarkastuksia tutkimus- ja kehitystulosten arvioimiseksi ja raportoida kokonaistuloksista hallintoneuvostolle, 128. suorittaa tarpeen mukaan hankkeiden osallistujien tilintarkastuksia suoraan tai kansallisten julkisten tahojen kautta ENIAC-yhteisyrityksen taloushallinnon sääntöjen mukaisesti, 129. neuvotella ENIAC-yhteisyrityksen uusien osakkaiden liittymisehdoista hallintoneuvoston puolesta ja sen antamien valtuuksien puitteissa, 130. suorittaa muut tarpeelliset toimet, jotka ovat tarpeen ENIAC-yhteisyrityksen tavoitteiden saavuttamiseksi ja jotka eivät sisälly vuotuiseen toteutussuunnitelmaan, hallintoneuvoston asettamien rajoitusten ja ehtojen puitteissa, 131. kutsua koolle hallintoneuvoston ja julkisten tahojen neuvoston kokoukset ja tarpeen mukaan osallistua niihin tarkkailijana, 132. toimittaa hallintoneuvostolle kaikki sen pyytämät tiedot, 133. esittää sihteeristön organisaatiorakennetta koskeva ehdotus hallintoneuvostolle, 134. vastata kaikilta osin ENIAC-yhteisyrityksen henkilöstöhallintoon liittyvistä päätöksistä, 135. suorittaa riskinarviointi- ja riskinhallinta-analyyseja ja ehdottaa hallintoneuvostolle vakuutuksia, joita ENIAC-yhteisyritys saattaa tarvita velvoitteidensa hoitamiseksi. 4. Pääjohtajan alaisuuteen perustetaan sihteeristö, joka tukee häntä hänen tehtävissään muun muassa seuraavasti: 136. sihteeripalvelut ENIAC-yhteisyöyrityksen toimielimille; 137. käytännön tuki ehdotusten arvioinnissa ja hankkeiden valvonnassa, mukaan luettuna tuki ehdotuspyyntöjen järjestämisessä sekä hankekatsausten ja teknisten tarkastusten järjestämisessä, 138. tarkoituksenmukaisen sisäisen tarkastus- ja kirjanpitojärjestelmän luominen ja hallinnointi, 139. taloushallintoon liittyvät tehtävät, kuten ENIAC-yhteisyrityksen myöntämien rahoitusosuuksien maksaminen hankkeen osallistujille, 140. tiedonvälityksen, kuten suhdetoiminnan, julkaisu- ja tiedotustoimien ja tapahtumien järjestämisen tuki, 141. ENIAC-yhteisyrityksen tavara- ja palvelutarpeisiin liittyvien tarjouspyyntöjen hallinnointi ENIAC-yhteisyrityksen taloushallinnon sääntöjen mukaisesti. 5. ENIAC-yhteisyritys voi sopia sihteeristön muiden kuin taloushallintoon liittyvien tehtävien suorittamisesta ulkoisten palveluntarjoajien kanssa. Tällaiset sopimukset tehdään ENIAC-yhteisyrityksen taloushallinnon sääntöjen mukaisesti. 10 artikla Rahoituslähteet 1. Kaikki ENIAC-yhteisyrityksen varat käytetään tämän yhtiöjärjestyksen 2 artiklassa määriteltyjen tavoitteiden saavuttamiseen. 2. ENIAC-yhteisyrityksen budjettiin kirjattavia varoja ovat: 142. osakkaiden rahoitusosuudet juokseviin kustannuksiin, lukuun ottamatta 4 kohdan (c) alakohdassa tarkoitettuja suorituksia, 143. yhteisön rahoitusosuus t&k-toimintaan, 144. ENIAC-yhteisyrityksen tuottamat tulot, 145. kaikki muut osuudet ja tulot. Kaikki osakkaiden maksamista rahoitusosuuksista kertyvät korot katsotaan ENIAC-yhteisyrityksen tuloiksi. 3. Kaikki sellaiset oikeussubjektit, jotka eivät ole osakkaita, voivat kartuttaa ENIAC-yhteisyrityksen varoja luontaissuorituksin ja rahamääräisin osuuksin ehdoilla ja edellytyksillä, jotka pääjohtaja neuvottelee hallintoneuvoston puolesta ja sen antamien valtuuksien puitteissa. 4. ENIAC-yhteisyrityksen osakkaat vastaavat yrityksen juoksevista kustannuksista[22] 31. joulukuuta 2017 päättyvällä ajanjaksolla seuraavasti: 146. AENEAS osallistuu joko enintään 20 miljoonan euron suuruisella määrällä tai 1 %:n osuudella hankkeiden kokonaiskustannuksista, sen mukaan, kumpi määristä on suurempi, kuitenkin siten, että rahoituksen määrä on enintään 30 miljoonaa euroa, 147. yhteisö osallistuu enintään 10 miljoonan euron rahoitusosuudella, 148. ENIAC-osakasvaltiot osallistuvat juokseviin kustannuksiin luontaissuorituksin helpottamalla hankkeiden toteuttamista ja julkisten varojen myöntämistä 14 ja 15 artiklassa ilmoitetulla tavalla, 149. yhteisön ja AENEASin osuudet suoritetaan kulloisenkin vuosibudjetin mukaisesti. Erinä suoritettavat maksut suoritetaan yhteisyrityksen rahoitustarpeiden perusteella. Erinä suoritettavat maksut suoritetaan yhteisyrityksen rahoitustarpeiden perusteella. 5. ENIAC-yhteisyrityksen t&k-toimet 31. joulukuuta 2017 saakka katetaan seuraavasti: 150. yhteisön rahoitusosuus, joka on enintään 440 miljoonaa euroa hankkeiden rahoittamiseen, 151. ENIAC-osakasvaltioiden rahoitusosuudet, jotka yhdessä ovat vähintään 1,8 kertaa yhteisön rahoitusosuus. Nämä rahoitusosuudet maksetaan hankkeiden osallistujille 14 ja 15 artiklan säännösten mukaisesti. ENIAC-osakasvaltiot ilmoittavat pääjohtajalle vuosittain hallintoneuvoston määrittämään päivään mennessä varaamansa kansalliset rahoitussitoumukset ehdotuspyyntöihin, jotka ENIAC-yhteisyritys aikoo käynnistää, ottaen huomioon ehdotuspyyntöjen aiheina olevien tuettavien t&k-toimien laajuuden, 152. hankkeisiin osallistuvien sellaisten tutkimus- ja kehittämisorganisaatioiden luontaissuoritukset, joiden on kannettava oma osansa hankkeiden kustannuksista. Niiden kokonaisosuuden on ENIAC-yhteisyrityksen toimikauden aikana oltava yhtä suuri tai suurempi kuin julkisten tahojen osuus. 6. ENIAC-yhteisyrityksen osakkaiden rahoitusosuudet maksetaan erinä vuosibudjetin mukaisesti. 7. Jos jokin ENIAC-yhteisyrityksen osakas ei suoriudu velvoitteistaan, jotka koskevat sen sovittua rahoitusosuutta ENIAC-yhteisyrityksessä, pääjohtaja kutsuu hallintoneuvoston kokouksen koolle päättämään, pitäisikö muiden osakkaiden irtisanoa laiminlyövä osakas vai toteutetaanko muita toimia kunnes sen velvoitteet on hoidettu. 8. ENIAC-yhteisyritys omistaa kaiken omaisuuden, joka syntyy 2 artiklassa kuvattujen tavoitteiden saavuttamisen kautta tai joka siirretään sille 2 artiklassa kuvattujen tavoitteiden saavuttamiseksi, mikäli ei toisin mainita. 11 artikla – Tilivuosi Tilivuosi on kalenterivuosi. 12 artikla – Taloushallintoa koskevat säännöt 1. Hallintoneuvosto vahvistaa ENIAC-yhteisyrityksen taloushallinnon säännöt. 2. Taloushallinnon sääntöjen on perustuttava varainhoidon puiteasetuksen[23] periaatteisiin ja niiden on sisällettävä määräykset ENIAC-yhteisyrityksen budjetin suunnittelua ja toteuttamista varten. Taloushallinnon säännöissä voidaan poiketa varainhoidon puiteasetuksen säännöistä, jos ENIAC-yhteisyrityksen toiminnan erityistarpeet sitä edellyttävät ja jos asiasta on neuvoteltu etukäteen komission kanssa. 3. ENIAC-yhteisyrityksen budjetin täytäntöönpanoa koskevan vastuuvapauden antaa neuvoston suosituksesta Euroopan parlamentti menettelyllä, josta määrätään ENIAC-yhteisyrityksen taloushallinnon säännöissä. 13 artikla – Suunnittelu ja raportointi 1. Monivuotisessa strategisessa suunnitelmassa määritetään strategia ja suunnitelmat ENIAC-yhteisyrityksen tavoitteiden saavuttamiseksi, tutkimusohjelma mukaan luettuna. 2. Vuotuisessa työohjelmassa kuvataan tutkimusohjelman toteuttamiseksi tarvittavien ehdotuspyyntöjen laajuus ja budjetti kyseiselle vuodelle. 3. Vuotuisessa toteutussuunnitelmassa määritetään suunnitelmat ENIAC-yhteisyrityksen kaikkien toimien toteuttamiseksi kyseisenä vuonna, mukaan luettuina kaavaillut ehdotuspyynnöt ja toimet, jotka on tarpeen toteuttaa tarjouspyyntöjen kautta. Pääjohtaja esittelee vuotuisen toteutussuunnitelman hallintoneuvostolle yhdessä vuosibudjetin kanssa. 4. Vuosibudjetti: pääjohtaja esittelee vuosittain hallintoneuvostolle alustavan vuosibudjettiesityksen, joka sisältää vuotuisen kuluennusteen seuraaville kahdelle vuodelle sekä henkilöstötaulukon. Tämän ennusteen puitteissa on laadittava ensimmäiselle näistä kahdesta vuodesta tulo- ja menoarvio, joka on riittävän yksityiskohtainen kunkin osakkaan rahoitusosuutta ENIAC-yhteisyrityksessä koskevien sisäisten budjettimenettelyjen kannalta. Pääjohtaja toimittaa hallintoneuvostolle kaikki tätä varten tarvittavat lisätiedot.Hallintoneuvoston jäsenten on ilmoitettava pääjohtajalle alustavaa vuosibudjettiesitystä ja erityisesti seuraavalle vuodelle ennustettuja varoja ja kuluja koskevat huomionsa. Pääjohtaja ottaa huomioon hallintoneuvoston jäseniltä saamansa huomiot ja laatii vuosibudjettiesityksen seuraavalle vuodelle yhteistyössä teollisuus- ja tutkimuskomitean kanssa. Ennen 1. päivää syyskuuta kunakin vuonna pääjohtaja toimittaa vuosibudjetin hallintoneuvostolle hyväksyttäväksi.ENIAC-yhteisyrityksen hallintoneuvosto vahvistaa kulloisenkin vuoden vuosibudjetin ja vuotuisen toteutussuunnitelman edeltävän vuoden lokakuun 31. päivään mennessä. 5. Vuotuisessa toimintakertomuksessa esitellään ENIAC-yhteisyrityksen edistyminen kunakin kalenterivuonna erityisesti suhteessa monivuotiseen strategiseen suunnitelmaan ja kyseisen vuoden toteutussuunnitelmaan.Pääjohtaja esittelee vuotuisen toimintakertomuksen yhdessä vuotuisen tilinpäätöksen ja taseen kanssa. 6. Kunkin tilivuoden päättymistä seuraavien kahden kuukauden kuluessa komissiolle ja Euroopan yhteisöjen tilintarkastustuomioistuimelle toimitetaan alustava tilinpäätös. Tilintarkastustuomioistuin antaa huomautuksensa yhteisyrityksen alustavasta tilinpäätöksestä kunkin tilivuoden päättymistä seuraavan kesäkuun 15. päivään mennessä. 7. Tilinpäätöstiedot lähetetään tilikautta seuraavan vuoden kuluessa komission tilintarkastajalle varainhoidon puiteasetuksessa annettujen määäräaikojen mukaisesti, jotta komission tilintarkastaja voi sisällyttää ne komission vuositilinpäätökseen. Yhteisyrityksen tilinpäätös on laadittava ja tilintarkastus suoritettava komission tilintarkastajan vahvistamien komission tilinpäätössääntöjen mukaisesti. 14 artikla – T&k-toimien toteuttaminen 1. ENIAC-yhteisyritys tukee t&k-toimia järjestämällä kilpailuun perustuvia ehdotuspyyntöjä, suorittamalla ehdotusten riippumattoman arvioinnin ja valinnan, suuntaamalla valituille ehdotuksille julkista rahoitusta ja rahoittamalla hankkeita. 2. ENIAC-yhteisyritys tekee avustussopimuksia hankkeiden osallistujien kanssa hankkeiden toteuttamiseksi. Näiden avustussopimusten on viitattava ja tarpeen mukaan perustuttava vastaaviin kansallisiin avustussopimuksiin 15 artiklan 5 kohdan b alakohdassa tarkoitetulla tavalla. 3. Hankkeiden toteuttamisen ja julkisten varojen myöntämisen mahdollistamiseksi ENIAC-yhteisyritys toteuttaa hallinnolliset järjestelyt ENIAC-osakasvaltioiden tätä varten nimeämien kansallisten yksiköiden kanssa ENIAC-yhteisyrityksen taloushallinnon sääntöjen mukaisesti. 4. Euroopan unionin jäsenvaltiot tai assosioituneet maat, jotka eivät ole ENIAC-yhteisyrityksen osakkaita, voivat toteuttaa samanlaisia järjestelyjä ENIAC-yhteisyrityksen kanssa. 5. ENIAC-yhteisyritys vahvistaa menettelyt t&k-toimien valvontaa ja hallintaa varten, mukaan luettuina hankkeiden seurantaa ja teknisiä tarkastuksia koskevat säännöt. ENIAC-osakasvaltiot eivät saa vaatia muita valvontaraportteja ja teknisten tarkastusten raportteja kuin ne, joita ENIAC-yhteisyritys vaatii. 15 artikla – Hankkeiden rahoitus 1. Hankkeiden osallistujille myönnettävä julkinen rahoitus koostuu ENIAC-osakasvaltioiden kansallisista rahoitusosuuksista ja/tai ENIAC-yhteisyrityksen rahoitusosuudesta. Tähän aloitteeseen perustuva julkinen tuki ei rajoita soveltuvien prosessuaalisten ja aineellisten valtiontukisääntöjen noudattamista. 2. ENIAC-yhteisyrityksen käynnistämissä ja julkaisemissa ehdotuspyynnöissä yksilöidään kunkin ehdotuspyynnön kokonaisbudjetti. Budjetissa ilmoitetaan määrät, joihin kukin ENIAC-osakasvaltio on sitoutunut kansallisella tasolla, ja ENIAC-yhteisyrityksen rahoitusosuuden määrä. Ehdotuspyynnöissä on ilmoitettava niiden tavoitteisiin liittyvät ehdotusten arviointiperusteet. 3. ENIAC-yhteisyrityksen rahoitusosuus kunkin ehdotuspyynnön budjetissa on 55 % kokonaismäärästä, johon ENIAC-osakasvaltiot ovat sitoutuneet, ellei julkisten tahojen neuvosto yhteisön edustajan ehdotuksesta toisin päätä. 4. Ehdotuspyynnöt ja ehdotusten arviointi ja valinta 153. ENIAC-yhteisyrityksen käynnistämiin ehdotuspyyntöihin voivat osallistua ENIAC-osakasvaltioihin ja muihin Euroopan unionin jäsenvaltioihin tai assosioituneisiin maihin sijoittautuneet osallistujat. 154. Näiden ehdotuspyyntöjen yhteydessä hanke-ehdotuksia jättävissä osallistujien konsortioissa on oltava vähintään kolme toisistaan riippumatonta oikeussubjektia[24] vähintään kolmesta ENIAC-osakasvaltiosta. 155. Arviointi- ja valintaprosessissa on varmistettava, että ENIAC-yhteisyrityksen julkisen rahoituksen myöntämisessä noudatetaan huippuosaamisen ja kilpailun periaatteita[25]. 156. Ehdotusten arvioinnin jälkeen julkisten tahojen neuvosto asettaa ehdotukset paremmuusjärjestykseen käyttäen perustana selkeitä arviointiperusteita ja ehdotusten kokonaisvaikutusta ehdotuspyynnön tavoitteiden saavuttamiseen. 157. Julkisten tahojen neuvosto päättää käytettävissä olevien budjettien rajoissa ehdotusten valinnasta ja julkisen rahoituksen myöntämisestä valituille ehdotuksille, ottaen huomioon mahdolliset kansalliset kelpoisuusperusteet. Tämä päätös sitoo ENIAC-osakasvaltioita ilman muita arviointi- tai valintaprosesseja. 5. Hankkeiden rahoitus 158. ENIAC-yhteisyrityksen maksama rahoitusosuus hankkeiden osallistujille on tietty prosentuaalinen osuus kokonaiskustannuksista[26], jotka aiheutuvat hankkeen toteuttamisesta. Julkisten tahojen neuvosto määrittää vuosittain prosentuaalisen osuuden ja se voi olla enintään 16,7 %. Prosenttiosuus on sama kaikille osallistujille kaikissa ehdotuspyyntöjen perusteella valittavissa hankkeissa. 159. ENIAC-osakasvaltiot tekevät avustussopimuksia hankkeiden osallistujien kanssa niiden kansallisten sääntöjen mukaisesti, erityisesti kelpoisuusperusteiden ja muiden tarvittavien oikeudellisten ja taloudellisten vaatimusten osalta. ENIAC-osakasvaltioiden kansalliset rahoitusosuudet maksetaan soveltuvin osin suoraan hankkeiden osallistujille kansallisten avustussopimusten mukaisesti. ENIAC-osakasvaltioiden on pyrittävä parhaansa mukaan sovittamaan ajallisesti yhteen avustussopimusten tekeminen ja maksamaan kansalliset rahoitusosuutensa ilman viiveitä. 16 artikla – Palvelu- ja tavarahankintasopimukset ENIAC-yhteisyritys vahvistaa tarvittavat menettelyt ja mekanismit sellaisten palvelu- ja tavarahankintasopimusten tekemistä, valvontaa ja hallintaa varten, jotka ovat tarpeen ENIAC-yhteisyrityksen toiminnan kannalta. 17 artikla – Henkilöstöresurssit 1. Henkilöstöresurssit määritellään vuosibudjettiin sisällytettävässä henkilöstötaulukossa. 2. ENIAC-yhteisyrityksen henkilöstön jäsenet ovat väliaikaisia toimihenkilöitä ja sopimussuhteisia toimihenkilöitä, ja heidän kanssaan tehdään määräaikaiset työsopimukset, joita voidaan jatkaa kerran siten, että kokonaiskestoksi tulee enintään seitsemän vuotta. 3. ENIAC-yhteisyritys vastaa henkilöstökuluista. 4. Yhteisyrityksen osakas tai isäntävaltio voi tehdä pääjohtajalle ehdotuksen henkilöstönsä jäsenten lähettämisestä tilapäisesti ENIAC-yhteisyrityksen sihteeristön palvelukseen. 18 artikla – Korvausvastuu ja vakuutukset 1. ENIAC-yhteisyrityksen sopimusperusteinen korvausvastuu määritellään asiaa koskevissa sopimusmääräyksissä ja kulloiseenkin sopimukseen sovellettavassa lainsäädännössä. 2. Muuta kuin sopimukseen perustuvaa vastuuta koskevissa asioissa ENIAC-yhteisyrityksen on korvattava henkilöstönsä tehtäviään suorittaessaan aiheuttamat vahingot jäsenvaltioiden lainsäädännön yhteisten yleisten periaatteiden mukaisesti. 3. Kaikkien 1 ja 2 kohdassa tarkoitettuun vastuuseen liittyvien ENIAC-yhteisyrityksen maksujen ja niihin liittyvien kulujen ja kustannusten katsotaan olevan ENIAC-yhteisyrityksen menoja, jotka katetaan ENIAC-yhteisyrityksen varoista. 4. ENIAC-yhteisyritys vastaa yksin velvoitteistaan. 5. ENIAC-yhteisyritys ei vastaa sen osakkaiden taloudellisista velvoitteista. Se ei ole korvausvastuussa, jos jokin ENIAC-osakasvaltio ei suoriudu ENIAC-yhteisyrityksen ehdotuspyynnöistä johtuvista velvoitteistaan. 6. Osakkaat eivät ole taloudellisessa vastuussa ENIAC-yhteisyrityksen taloudellisista velvoitteista. Osakkaiden taloudellinen korvausvastuu on pelkkä sisäinen korvausvastuu ENIAC-yhteisyritykselle ja rajoittuu rahoitusosuuteen, johon ne ovat sitoutuneet 10 artiklan 2 kohdassa tarkoitetulla tavalla. 7. ENIAC-yhteisyrityksen taloudellinen korvausvastuu sen veloista rajoittuu rahoitusosuuksiin, joita sen osakkaat ovat suorittaneet juokseviin kustannuksiin 10 artiklan 2 kohdassa tarkoitetulla tavalla. 8. ENIAC-yhteisyritys hankkii tarvittavan vakuutussuojan ja ylläpitää sitä. 19 artikla – Eturistiriidat ENIAC-yhteisyrityksen on toiminnassaan vältettävä kaikkia eturistiriitoja. 20 artikla – Taloudellisten etujen suojaaminen 1. ENIAC-yhteisyritys tekee paikan päällä selvityksiä ja tilintarkastuksia ENIAC-yhteisyrityksen julkisen rahoituksen saajien keskuudessa. Tällaiset selvitykset ja tarkastukset tekee joko ENIAC-yhteisyritys suoraan tai jokin ENIAC-osakasvaltio sen puolesta. 2. Komissio ja Euroopan yhteisöjen tilintarkastustuomioistuin voivat tarvittaessa tehdä paikan päällä tarkastuksia ENIAC-yhteisyrityksen antaman rahoituksen saajien ja sen jakamisesta vastaavien tahojen keskuudessa. Tätä varten ENIAC-yhteisyrityksen on varmistettava, että sen avustus- ja muissa sopimuksissa annetaan komissiolle ja tilintarkastustuomioistuimelle oikeus suorittaa asianmukaista valvontaa ja asettaa sääntöjenvastaisuuksia todetessaan varoittavia ja oikeasuhteisia seuraamuksia. 3. Komission päätöksellä 1999/352/EY, EHTY, Euratom perustetulla Euroopan petostentorjuntavirastolla (OLAF) on yhteisyrityksen ja sen henkilöstön suhteen sama toimivalta kuin sillä on komission yksiköiden suhteen. Perustamisensa yhteydessä yhteisyritys liittyy Euroopan parlamentin, neuvoston ja komission 25. päivänä toukokuuta 1999 tekemään toimielinten väliseen sopimukseen Euroopan petostentorjuntaviraston (OLAF) sisäisistä tutkimuksista. Hallintoneuvosto hyväksyy tämän liittymisen ja vahvistaa tarvittavat järjestelyt petostentorjuntaviraston suorittamien sisäisten tutkimusten helpottamiseksi. 21 artikla – Purkaminen 1. ENIAC-yhteisyritys puretaan 1 artiklan 3 kohdassa säädetyn toimikauden päättyessä. 2. Purkamismenettely käynnistyy automaattisesti, jos komissio eroaa ENIAC-yhteisyrityksestä. 3. ENIAC-yhteisyrityksen purkamiseen liittyviä menettelyjä varten hallintoneuvosto nimittää yhden tai useamman selvittäjän toimimaan hallintoneuvoston tekemien päätösten mukaisesti. 4. ENIAC-yhteisyrityksen purkamisen yhteydessä se palauttaa isäntävaltiolle kaikki aineelliset hyödykkeet, jotka isäntävaltio on antanut sen käyttöön 24 artiklassa tarkoitetun, isäntävaltion kanssa tehdyn sopimuksen mukaisesti. 5. Kun aineellinen omaisuus on palautettu 4 kohdassa säädetyllä tavalla, jäljelle jäävä omaisuus käytetään ENIAC-yhteisyrityksen korvausvastuiden ja sen purkamisesta aiheutuvien kustannusten kattamiseen. Mahdollinen yli- tai alijäämä jaetaan purkamisajankohtana osakkaina olevien kesken sen mukaan, mikä on kunkin osakkaan tosiasiallinen osuus ENIAC-yhteisyrityksessä. 6. Jäljelle jäävä omaisuus jaetaan purkamisajankohtana yhteisyrityksen osakkaina olevien kesken sen mukaan, mikä on kunkin osakkaan tosiasiallinen osuus ENIAC-yhteisyrityksessä. 7. Jos jokin ENIAC-yhteisyrityksen tekemä avustussopimus tai palvelu- tai tavarahankintasopimus kestää pitempään kuin ENIAC-yhteisyrityksen toimikausi, sen asianmukaiseksi hoitamiseksi laaditaan erillinen menettely. 22 artikla – Yhtiöjärjestyksen muutokset 1. Tämä ENIAC-yhteisyrityksen yhtiöjärjestys tulee voimaan sen jälkeen kun perustajaosakkaat ovat hyväksyneet sen hallintoneuvoston ensimmäisessä kokouksessa. 2. Jokainen ENIAC-yhteisyrityksen osakas voi toimittaa hallintoneuvostolle ehdotusluonnoksen yhtiöjärjestyksen muuttamiseksi. 3. Hallintoneuvosto hyväksyy yhtiöjärjestyksen muutosehdotukset 6 artiklan säännösten mukaisesti, ja ne toimitetaan komissiolle päätöstä varten. 4. Sen estämättä, mitä 3 kohdassa säädetään, kaikkia 1 artiklan 3 kohtaan, 4 artiklan 3 kohtaan, 10 artiklan 4 kohdan b alakohtaan ja 10 artiklan 5 kohdan a alakohtaan ehdotettuja muutoksia on pidettävä keskeisinä muutoksina, minkä vuoksi ne edellyttävät tämän asetuksen muuttamista. 5. AENEASin yhtiöjärjestyksen muutosehdotuksista on ilmoitettava ENIAC-yhteisyrityksen hallintoneuvostolle vähintään 45 päivää ennen niiden hyväksymistä. 23 artikla – Immateriaalioikeuksia koskevat periaatteet 1. Tässä artiklassa vahvistettujen immateriaalioikeuksien soveltamisperiaatteiden tavoitteena on edistää tietämyksen luomista ja hyödyntämistä, toteuttaa oikeuksien oikeudenmukainen jakaminen, palkita innovointia sekä saada hankkeisiin laajasti yksityisen ja julkisen sektorin osallistujia. 2. Tässä artiklassa tarkoitetaan: 160. 'tiedolla' kaikkia piirustuksia, eritelmiä, valokuvia, näytteitä, malleja, prosesseja, menettelyjä, ohjeita, tietokoneohjelmia, raportteja, artikkeleita tai kaikkea muuta teknistä ja/tai kaupallista tietoa, taitotietoa, dataa tai kaikenlaisia asiakirjoja, mukaan luettuna suullinen tieto, lukuun ottamatta "immateriaalioikeuksien" suojaamaa sisältöä, 161. 'immateriaalioikeuksilla' kaikkia immateriaalioikeuksia, mukaan luettuina patentit, hyödyllisyysmallit ja hyödyllisyystodistukset, teollista muotoilua koskevat oikeudet, tekijänoikeudet, liikesalaisuudet, tietokantaoikeudet, puolijohdetuotteiden piirimallien oikeudet sekä kaikki näitä koskevat rekisteröinnit, hakemukset, jakamiset, jatkamiset, uudelleenkäsittelyt, uusimiset tai uudelleenjulkaisut, lukuun ottamatta tavaramerkkejä ja kauppanimiä, 162. 'taustatiedolla' kaikkea tietoa, jonka hankkeen osallistuja omistaa tai jota hän hallitsee asianomaisen hankesopimuksen voimaantulopäivänä tai jonka omistusoikeuden tai hallinnan hankkeen osallistuja hankkii hankkeen puitteiden ulkopuolisten toimien tuloksena, 163. 'taustaimmateriaalioikeuksilla' kaikkia immateriaalioikeuksia, jotka hankkeen osallistuja omistaa tai joita hän hallitsee asianomaisen hankesopimuksen voimaantulopäivänä tai joiden omistusoikeus tai hallinta hankitaan asianomaisen hankesopimuksen aikana hankkeen puitteiden ulkopuolisten toimien tuloksena, 164. 'tausta-aineistolla' taustatietoa ja taustaimmateriaalioikeuksia, 165. 'tulostiedolla' kaikkea tietoa, joka syntyy kyseisen hankkeen puitteissa toteutettujen toimien tuloksena, asianomaisessa hankesopimuksessa määritetyllä tavalla, 166. 'tulosimmateriaalioikeuksilla' kaikkia immateriaalioikeuksia, jotka syntyvät kyseisen hankkeen puitteissa toteutettujen toimien tuloksena, asianomaisessa hankesopimuksessa määritetyllä tavalla, 167. 'tulosaineistolla' tulostietoja ja tulosimmateriaalioikeuksia, 168. 'käyttöoikeudella' rinnakkaislisenssejä ja käyttöoikeuksia tulos- ja tausta-aineistoon ilman oikeutta antaa alilisenssejä, paitsi jos hankesopimuksessa on toisin sovittu, 169. 'tarvittavalla' hankkeen toteuttamisen kannalta ja/tai tulosaineiston käytön kannalta "teknisesti olennaista", ja immateriaalioikeuksien osalta sitä, että kyseisiä immateriaalioikeuksia loukattaisiin, mikäli käyttöoikeuksia ei myönnettäisi, 170. 'hyödyntämisellä’ tuotteen tai prosessin kehittämistä, luomista ja kaupallistamista palvelun luomiseksi ja tarjoamiseksi siten kuin soveltuvassa hankesopimuksessa voidaan tarkemmin määritellä, 171. 'levittämisellä' tulosaineiston julkistamista sopivin keinoin (lukuun ottamatta sen suojaamiseen liittyvistä muodollisuuksista johtuvaa julkistamista) sekä tulosaineiston julkaisemista mitä tahansa välinettä käyttäen, 172. 'hankesopimuksella' tietyn hankkeen osallistujien välistä sopimusta, kuten konsortiosopimusta, jossa vahvistetaan kokonaisuudessaan tai osittain osallistujien välillä sovellettavat ehdot ja edellytykset ja jonka on sisällettävä rajoituksetta käyttöoikeudet tämän artiklan mukaisesti, 173. 'siirtoehdoilla' taloudellisia ehtoja, jotka ovat edullisempia kuin oikeudenmukaiset ja kohtuulliset ehdot ja tavallisesti niiden kustannusten suuruisia, jotka aiheutuvat käyttöoikeuksien saataville asettamisesta. 3. Hankkeiden immateriaalioikeusjärjestelyihin sovelletaan seuraavia periaatteita, sanotun kuitenkaan rajoittamatta yhteisön kilpailusääntöjen soveltamista: 3.1. Omistusoikeus 3.1.1. Yhteisyritys omistaa kaiken aineellisen ja aineettoman omaisuuden, jonka se on omilla varoillaan luonut tai joka sille on siirretty ENIAC-yhteisyrityksen toteuttamiseksi, ellei toisin mainita. 3.1.2. Sen estämättä, mitä edellä säädetään, ENIAC-yhteisyritys ei saa pidättää itsellään mitään hankkeissa luotua tietoa tai immateriaalioikeuksia. 3.1.3. Kukin hankkeen osallistuja säilyttää oman tausta-aineistonsa omistusoikeuden. Osallistujat voivat määritellä ENIAC-yhteisyrityksen hanketta varten tarvittavan tausta-aineiston kirjallisessa hankesopimuksessa ja yksilöidä tarvittaessa tausta-aineistoa, joka jätetään sopimuksen ulkopuolelle. 3.1.4. Hankkeissa suoritetun työn tulosaineisto on niiden osallistujien omaisuutta, jotka ovat suorittaneet kyseisen tulosaineiston tuottaneen työn avustus- ja hankesopimuksissa kuvattujen järjestelyjen ja tässä artiklassa vahvistettujen periaatteiden mukaisesti. 3.2. Käyttöoikeudet 3.2.1. Saman hankkeen osallistujat tekevät keskenään hankesopimuksen, jossa sovitaan muun muassa tämän artiklan mukaisesti myönnettävistä käyttöoikeuksista. Hankkeen osallistujat voivat määritellä hanketta varten tarvittavan tausta-aineiston ja yksilöidä tarvittaessa tausta-aineistoa, joka jätetään sopimuksen ulkopuolelle. 3.2.2. Saman hankkeen muille osallistujille on myönnettävä käyttöoikeudet tausta-aineistoon, jos muut osallistujat tarvitsevat tausta-aineistoa niiden oman työn suorittamiseksi kyseisessä hankkeessa, edellyttäen, että omistajalla on oikeus myöntää nämä oikeudet. Käyttöoikeudet on myönnettävä kyseisten hankkeen osallistujien sopimin siirtoehdoin, jolleivät kaikki osallistujat sovi toisin hankesopimuksessa. 3.2.3. Saman hankkeen muille osallistujille on myönnettävä käyttöoikeudet tulosaineistoon, jos muut osallistujat tarvitsevat tulosaineistoa niiden oman työn suorittamiseksi kyseisessä hankkeessa. Tällaiset käyttöoikeudet on myönnettävä ilman maksua eikä oikeuksiin sisälly yksinoikeutta eikä siirtomahdollisuutta. 3.2.4. Saman hankkeen osallistujille on myönnettävä käyttöoikeudet tausta-aineistoon, jos tausta-aineistoa tarvitaan niiden kyseisestä hankkeesta saaman oman tulosaineiston hyödyntämistä varten, edellyttäen, että tausta-aineiston omistajalla on oikeus myöntää ne. Tällaiset käyttöoikeudet on myönnettävä ilman yksinoikeutta oikeudenmukaisin, kohtuullisin ja syrjimättömin ehdoin. 3.2.5. Saman hankkeen osallistujille on myönnettävä käyttöoikeudet tulosaineistoon, jos tulosaineistoa tarvitaan niiden omaa hyödyntämistä varten. Tällaiset käyttöoikeudet on myönnettävä ilman siirtomahdollisuutta ja yksinoikeutta, joko maksutta tai oikeudenmukaisin, kohtuullisin ja syrjimättömin ehdoin. 3.2.6. Kolmansille osapuolille myönnetään erikseen sovittavin oikeudenmukaisin ja kohtuullisin ehdoin käyttöoikeudet tulosaineistoon tutkimustoimien jatkamista varten, jos kaikki omistajat hyväksyvät käyttöoikeuksien myöntämisen. 3.3. Suojaaminen, hyödyntäminen ja levittäminen 3.3.1. Siltä osin kuin tulosaineisto on hyödynnettävissä kannattavasti, sen omistajan on (i) huolehdittava sen asianmukaisesta ja tehokkaasta suojaamisesta siten, että omistajan ja kyseisen hankkeen muiden osallistujien oikeutetut edut, erityisesti kaupalliset edut, otetaan asianmukaisesti huomioon, ja (ii) hyödynnettävä sitä tai huolehdittava siitä, että sitä hyödynnetään. 3.3.2. Jokaisen osallistujan on huolehdittava siitä, että sen omistama tulosaineisto levitetään viipymättä. 3.3.3. Kaikissa levittämistoimenpiteissä on otettava huomioon immateriaalioikeuksien suojaaminen, luottamuksellisuusvelvoitteet sekä tulosaineiston omistajien oikeutetut edut. 3.3.4. Kaikista levittämistoimenpiteistä, jotka koskevat saman hankkeen muiden osallistujien omistamaa tulosaineistoa, tausta-aineistoa tai luottamuksellista tietoa tai muuta dataa tai tietoa, joka yhdistyy muiden osallistujien tulosaineistoon, tausta-aineistoon tai luottamukselliseen tietoon on ilmoitettava etukäteen muille osallistujille. Muut osallistujat voivat 45 päivän kuluessa ilmoituksen saamisesta kieltäytyä kirjallisesti hyväksymästä levittämistoimenpiteitä, jos ne katsovat, että toimenpiteistä aiheutuisi haittaa niiden tulosaineistoon tai tausta-aineistoon liittyvien oikeutettujen etujen kannalta. Tällaisissa tapauksissa levittämistoimenpiteitä ei saa toteuttaa ilman, että toteutetaan asianmukaiset toimet näiden oikeutettujen etujen turvaamiseksi. 3.3.5. Kaikkiin tulosaineistoon liittyviin julkaisuihin, osallistujan jättämiin tai osallistujan puolesta jätettäviin patenttihakemuksiin sekä muihin levittämisen muotoihin on sisällytettävä maininta siitä, että kyseisen tulosaineiston tuottamista varten on saatu ENIAC-yhteisyrityksen rahoitustukea. Kaikissa levittämistoimenpiteissä on otettava huomioon immateriaalioikeuksien suojaaminen, luottamuksellisuusvelvoitteet sekä tulosaineiston omistajien oikeutetut edut. 3.4. Siirto 3.4.1. Jos osallistuja siirtää tulosaineiston omistusoikeuden, sen on siirrettävä siirronsaajalle tulosaineistoa koskevat velvoitteensa, mukaan luettuna velvoite siirtää nämä velvoitteet muille mahdollisille siirronsaajille. Näihin velvoitteisiin sisältyvät velvoitteet, jotka koskevat käyttöoikeuksien myöntämistä sekä levittämistä ja hyödyntämistä. 3.4.2. Jos hankkeen osallistujan on siirrettävä käyttöoikeuksien myöntämistä koskevat velvoitteensa, sen on – jollei sen luottamuksellisuutta koskevista velvoitteista muuta johdu – ilmoitettava suunnitellusta siirrosta[27] muille osallistujille ja annettava näille riittävät tiedot tulosaineiston uudesta omistajasta vähintään 45 päivää aikaisemmin, jotta muut osallistujat voisivat käyttää käyttöoikeuksiaan. Saatuaan ilmoituksen muut osallistujat voivat 30 päivän tai muun kirjallisesti sovitun ajan kulues